Εging από τα βράχια για τον μεγαλοπτέρυγο Κο.Καλαμάρη! - carp-matchfishing.gr - psarema.gr\nΗ τεχνική του ψαρέματος του καλαμαριού eging ,στην χώρα μου την Αυστραλία, κρύβει αρκετές τεχνικές λεπτομέρειες, τακτικές, και μυστικά, που θα ήθελα να μοιραστώ με τους φίλους μου στην Ελλάδα.\nΑν και σε διαφορετικό τόπο, οι λάτρεις του μεσογειακού καλαμαριού, θα βρούνε πολλά άκρως ενδιαφέροντα στοιχεία για την τεχνική του eging, για να βελτιώσουν το ψάρεμά τους.\nΜε χαρά πληροφορούμαι από τους φίλους μου, ότι το μεγαλοπτέρυγο καλαμάρι έχει φτάσει σε πολλές νότιες και ανατολικές περιοχές της Ελλάδας, οπότε δώστε προσοχή...\nΌπως με τις περισσότερες εκφάνσεις του ψαρέματος, κάποιοι από εμάς πηγαίνουν για ψάρεμα για να περάσουν μια υπέροχη μέρα, να ξεφύγουν από το σπίτι, να βρεθούν με τους φίλους τους, και με την ελπίδα ότι θα πιάσουν κάτι. Αυτό μπορεί να γίνεται όλη μέρα, όσο αυτή διαρκεί. Σε αυτούς τους ψαράδες, απλά βγάζω το καπέλο...\nΥπάρχουν και μερικοί άλλοι , οι οποίοι πηγαίνουν για ψάρεμα , για να πειραματιστούν, να εξερευνήσουν σφαιρικά όλες τις πτυχές της σύλληψης ενός συγκεκριμένου θηράματος... Αυτοί πειραματίζονται με βάση τις τελευταίες τεχνικές ψαρέματος, και προσπαθούν να τις υιοθετήσουν και να τις προσαρμόσουν στις δικές τους συνθήκες και τοποθεσίες. Αυτό και μόνο αρκεί για να υπάρχει ένα μεγάλο ποσοστό επιτυχίας.\nΣε αυτό το άρθρο θα ήθελα να μοιραστώ μερικές από τις γνώσεις μου πάνω στην τεχνική του ψαρέματος του καλαμαριού, ή αλλιώς Eging. Κυνηγώντας εντατικά αυτό το κεφαλόποδο έχω διαβάσει πολλά άρθρα παγκοσμίως για την τεχνική του eging, αλλά πολλά από αυτά αγγίζουν το θέμα πολύ επιδερμικά.\nΣτην Αυστραλία το είδος του καλαμαριού που συναντάμε πιο πολύ είναι το μεγαλοπτέρυγο καλαμάρι, ή αλλιώς το καλαμάρι των υφάλων (big fin reef squid). To μεγαλοπτέρυγο Big Fin Reef Squid το συναντάμε στην νότια πλευρά της Αυστραλίας, ενώ στο βόρειο τμήμα της έχουμε το northern Australian bigfin squid, το οποίο το βρίσκουμε σε πιο κρύα νερά.\nTα άρθρα που είχα διαβάσει μέχρι πρότεινος, δεν διέθεταν πολλές λεπτομέρειες, και άφηναν τον αναγνώστη στην βορά της αβεβαιότητας, χωρίς να του δίνουν τα εφόδια και την τεχνική για να είναι επιτυχημένος στο eging.\nTα τελευταία 11 χρόνια έχω αφοσιωθεί πάρα πολύ σε αυτή την τεχνική ψαρέματος, και η επιτυχία στο ψάρεμα των καλαμαριών από τα βράχια ήταν φαινομενικά αποδοτική.\nΣυχνά στα ψαρέματά μου έπιανα πολλά καλαμάρια, και επίσης απελευθέρωνα τα περισσότερα από αυτά. Άλλες φορές ψάρευα μαζί με άλλους ψαράδες και τους βοηθούσα να έχουν την επίγνωση, για το τι μπορούν να πετύχουν με τα κατάλληλα εργαλεία για το eging. Ακούω συνέχεια την έκφραση από διπλανούς μου «Φίλε ,εγώ πηγαίνω στα βράχια για καλαμάρια, και πιάνω όσα χρειάζομαι» ή «χρειάζομαι μόνο μια καλαμαριέρα για να πιάσω καλαμάρια», και η απάντησή μου είναι ότι εάν είσαι ευχαριστημένος με αυτό, τότε όλα καλά! Αλλά όπως η τεχνική του eging αναπτύσσεται, και θα βρεθείς στα βράχια ανάμεσα σε ψαράδες που κατέχουν το σπορ, τότε θα δεις τα σωστά αποτελέσματα. Το ψάρεμα έχει σε μεγάλο βαθμό αυτή την παραδοξότητα...\nΓια αυτούς που θέλουν το κάτι παραπάνω στην τεχνική τους, παρακαλώ συνεχίστε το διάβασμα... Για αυτούς που είναι ευχαριστημένοι με ότι κάνουν μέχρι τώρα και πιάνουν κάποια καλαμάρια, απλά προσπεράστε αυτά τα γραφόμενα και πατήστε «skip», για να μην απογοητευτείτε...\nΣύμφωνα με κάποιους περίφημους Ιάπωνες γνώστες της τεχνικής , η Αυστραλία διαθέτει ένα μεγάλο πλεόνασμα σε στοκαρισμένες καλαμαριέρες από την Ιαπωνία και την Κίνα, αλλά οι καλύτερες ποιοτικά καλαμαριέρες δεν προωθούνται πολύ, λόγω των απαιτήσεων της Ιαπωνίας. Η επίγνωση των καλών ποιοτικών καλαμιών και καλαμαριέρων στην Αυστραλία, είναι ελάχιστη. Η ποιότητα αυτή που αναφέρω σχετίζεται με τις κατασκευαστικές δυνατότητες των καλαμαριέρων, και σε συγκεκριμένους ρυθμούς βύθισης για τα δικά μας νερά. Οι τόποι των βράχων μπορούν να υπόκεινται στην δράση της παλίρροιας, να είναι ρηχοί και να διαθέτουν υφάλους, να έχουν μεγάλο βάθος και δυνατά ρεύματα, ή και το αντίστροφο.\nΟι περισσότερες καλαμαριέρες της αγοράς δεν πληρούν τα κριτήρια και τα χαρακτηριστικά , που αναγράφουν στις συσκευασίες τους. Οι περισσότεροι ρυθμοί βύθισης έχουν τεσταριστεί σε δεξαμενές και όχι σε φυσικές συνθήκες, όπως ρεύματα, παλίρροιες και παράγοντες ανέμου. Λϊγες είναι αυτές που πληρούν τα κριτήρια, για τέτοιες συνθήκες ψαρέματος.\nΈτσι, υπόκειται στον ψαρά να ψάξει και να αναζητήσει την σωστή καλαμαριέρα ,για τα νερά και τις συνθήκες που ψαρεύει με eging. Αυτό σημαίνει ότι θα πρέπει να ξοδεύουμε με σοφία τα χρήματά μας, αλλιώς θα μας οδηγήσει μόνο η εμπειρία σε σωστές επιλογές. Μην κάνετε τσιγγουνιές στην ποιότητα των εργαλείων που ψαρεύετε καλαμάρια, πρέπει να σκεφτείτε ότι αυτό αξίζει και μόνο.\nΣτις εποχές που διανύουμε προσωπικά πιστεύω, ότι η προσεκτική επιλογή του εξοπλισμού του eging είναι μονόδρομος, ενώ εναλλάσσοντας καλαμαριέρες γρήγορης και πολύ γρήγορης βύθισης(deep-super deep μοντέλα) είναι η σωστή τεχνική για τα περισσότερα βραχώδη σημεία των ωκεανών.\nΤα σημεία που πρέπει να ψάξουμε πρώτα για καλαμάρια , είναι αυτά που τα κεφαλόποδα θα στήσουν καρτέρια για γαρίδες και μικρόψαρα. Είναι η κλασική τακτική των αρπακτικών, το σύνδρομο των αρπακτικών, όπως ονομάζεται. Περιοχές με παλίρροιες με αυτά τα χαρακτηριστικά είναι τέλειες, γιατί τα καλαμάρια περιμένουν σε αυτές τα ρεύματα να φέρουν τα ίδια την τροφή τους. Είναι πολύ σημαντικό η καλαμαριέρα να μείνει όσο το δυνατόν περισσότερο σε αυτές τις περιοχές, ώστε να προκαλέσει τα καλαμάρια και να έχουμε το κάρφωμα.\nΤα καλαμάρια μπορεί να γίνουν πολύ καχύποπτα όταν βλέπουν την ίδια καλαμαριέρα να περνάει κάτω από την μύτη τους κάθε φορά. Η αλλαγή της μπορεί να κάνει την διαφορά, ακόμη και εάν σκεφτόμαστε ότι δεν κολυμπάει τίποτα μπροστά μας. Μια φορά εγώ και ένας φίλος μου χρησιμοποιήσαμε 60 καλαμαριέρες, για να καλύψουμε μια μικρή έκταση από φύκια, και να πιάσουμε σε μια ώρα σύνολο 30 καλαμάρια. Δεν ήταν καθόλου άσχημο για μια τόσο μικρή περιοχή.\nΤο ίδιο γεγονός έχει συμβεί αρκετές φορές στα ψαρέματά μας. Κουβαλώντας αρκετές καλαμαριέρες μας, μας δίνεται το πλεονέκτημα όταν ψαρεύουμε με άλλα άτομα δίπλα μας. Η τακτική μου είναι να κάνω ακριβώς το ανάποδο πράγμα , από ότι κάνουν οι διπλανοί μου, και να χρησιμοποιώ διαφορετική καλαμαριέρα. Αυτό αναφέρεται ως η τέχνη της λαθροθηρίας...\nΧωρίς οι υπόλοιποι ψαράδες του eging να έχουν την παραμικρή ιδέα τι γίνεται γύρω τους, χρησιμοποιούν μικρή καλαμαριέρα? Τότε εμείς χρησιμοποιούμε μεγάλη. Χρησιμοποιούν μια καλαμαριέρα αργής βύθισης? Τότε εμείς θα πετάξουμε μια γρήγορης βύθισης, αλλά θα έχουμε και την σκέψη μας παράλληλα να κάνουμε πιο γρήγορη πλεύση, για να μην μας σκαλώσει η καλαμαριέρα στα φύκια... Η ποικιλία σε καλαμαριέρες ,οι διαφορετικές πλεύσεις, και η ... διακριτική επαφή με διπλανούς ψαράδες, είναι το κλειδί της επιτυχίας.\nΗ επόμενη ερώτηση είναι τι καλαμαριέρες , τι καλάμια να χρησιμοποιήσω και γιατί? Μετά από πολλά χρόνια έρευνας, δοκιμών εκατοντάδων καλαμαριέρων, δεκάδων καλαμιών και εξειδικευμένων eging καλαμιών, έχω καταλήξει στο συμπέρασμα ότι τα τελευταίας Ιαπωνικής τεχνολογίας καλάμια eging, μπορούν να βελτιώσουν κατά πολύ την τεχνική πλεύσης των καλαμαριέρων, αφήνουν ελάχιστα περιθώρια για λάθη, όταν εφαρμόζουμε μια συγκεκριμένη πλεύση.\nΑπό τότε, οι ρυθμοί σύλληψης των καλαμαριών έχουν εκτοξευτεί! Το καλύτερο που έχουν να προσφέρουν αυτά τα καλάμια είναι ότι μπορούν από μόνα τους να ενισχύσουν τις ικανότητες σας, για τις πιο αποδοτικές πλεύσεις.\nΤα καλάμια αυτά έχουν σχεδιαστεί για να απαιτείται η ελάχιστη προσπάθεια από τον ψαρά, αλλά να δίνουν την βέλτιστη κίνηση στην καλαμαριέρα. Στην ουσία ο ψαράς του eging με ένα σωστό καλάμι μπορεί να νιώσει και να κάνει ότι θέλει την καλαμαριέρα του , σε όλα τα στρώματα της θάλασσας. Υπάρχουν πολλά καλά καλάμια eging αυτή την στιγμή στην αγορά. Εάν κάποιος θέλει να μυηθεί στην τεχνική, ένα απλό eging καλάμι θα είναι χρήσιμο. Επειδή όμως είναι σίγουρο ότι θα «γλυκαθεί», θα πρέπει ο καθένας μας να δαπανήσει ένα ικανό χρηματικό ποσό, για να αποκτήσει ένα απαιτητικό eging καλάμι δομημένο στα μέτρα και σταθμά που απαιτείται, για να εκτοξεύσει την τεχνική του! Αυτό είναι το επόμενο για μένα βήμα, κάποιοι ευτυχώς επιλέξουν να το πράξουν πρώτα, πριν πάρουν ένα φθηνό καλάμι που θα αχρηστευτεί μετά...\nΗ προσωπική μου επιλογή για το ψάρεμα του μεγαλοπτέρυγου καλαμαριού είναι καλάμια εξειδικευμένα για eging, των εταιριών Breaden και Evergreen, τα οποία είναι σχεδιασμένα για να δουλεύουν τις καλαμαριέρες και τα eging νήματα των ίδιων κατασκευαστών.\nΕίναι κοινό μυστικό ότι εάν χρησιμοποιήσουμε διαφορετικές καλαμαριέρες σε αυτά τα καλάμια, θα χρειαστεί μια μικρή τροποποίηση της πλεύσης . Ένα απότομο τίναγμα jerk από ένα καλάμι, σε διαφορετική εταιρεία καλαμαριέρας, μπορεί να την βγάλει έξω από το νερό(!!!), ή να την απομακρύνει από την ζώνη που τρώνε τα καλαμάρια.\nΠοια είναι τα κατάλληλα καλάμια eging?\nΤα καλάμια της Breaden προσωπικά πάντα,είναι τα αγαπημένα μου, και ανευρίσκονται σε διαφορετικά μήκη, διαφορετικά eging weights, διαφορετικές πλεύσεις, αλλά η τιμή τους είναι λίγο τσουχτερή... Μετά από χρόνιες δοκιμές, μαζί με φίλους μου, καταλήξαμε στο καλύτερο eging καλάμι, για τις συνθήκες που ψαρεύουμε, όπως τα ωκεάνια βράχια και οι προβλήτες. Είναι το καλάμι wicked game 8,6” ποδιών, της Breaden, με egi weight 2,5-4,0, το οποίο χειρίζεται νήματα από 0,4-0,8 PE.\nΤα καλάμια αυτής της τάξης δεν ανήκουν στην μαζική παραγωγή , όπως άλλα eging καλάμια, είναι πιο κοντά στην κατηγορία custom, έχουν πανάλαφρη κατασκευή, οδηγούς micro της Fuji, και blanks κατασκευασμένα από την Breaden , σε διόλου «ευκαταφρόνητη» τιμή. Τα υπόλοιπα πιο light καλάμια wicked game της Breaden, είναι επίσης πολύ καλά, αλλά χρησιμοποιούνται με πιο ελαφριές καλαμαριέρες. Τα Εvergreen Squidlaw d breaker καλάμια είναι πολύ καλά, αλλά είναι πιο κατάλληλα για μια άλλη τεχνική του eging, το tip and run, κατάλληλο για να κάνουμε πλεύσεις σε καλαμαριέρες με μεταλλικό κεφάλι. Αλλά η Evergreen έχει σχεδιάσει και πιο light μοντέλα, ενώ η Smiths διαθέτει μοντέλα με ποικιλία μηκών. Η προσωπική μου επιλογή θα ήταν πρώτα η Breaden, Smiths, Evergreen και ίσως Samurai.\nΑυτά τα εξειδικευμένα καλάμια για το ψάρεμα του καλαμαριού από την ακτή, θα πρέπει να έχουν μήκος από 8 έως 9 πόδια, και να χειρίζονται νήματα από 0,6-0,8 ΡΕ. Τα καλύτερα καλάμια έχουν ένα μεσαίο με προοδευτικό power (medium-moderate power), με μεγαλύτερη ευλυγισία στο στέλεχος της μύτης, μιλάμε πάντα για δίσπαστα καλάμια eging.\nΤα περισσότερα καλάμια έχουν δημιουργηθεί ισορροπημένα στο τελικό βάρος, αλλά υπάρχουν διαφοροποιήσεις. Το μεγαλύτερο βάρος στην βάση του καλαμιού (οπισθόβαρο), μπορεί να βελτιώσει την κίνηση της καλαμαριέρας, στα δυνατά jerks. Tα μη ισορροπημένα καλάμια δημιουργήθηκαν για ψαράδες πιο έμπειρους στο eging, αλλά στην τελική είναι τι θέλει να επιτύχει ο καθένας μας.\nΟι πλεύσεις των καλαμαριέρων διαφέρουν από εποχή σε εποχή. Όταν τα μεγαλοπτέρυγα καλαμάρια ζευγαρώνουν στα μέσα Ιουνίου-Ιουλίου, μια γρήγορη πλεύση της καλαμαριέρας με όλη μας τη δύναμη, είναι απαραίτητη. Κάνουμε το πέταγμα. Αφήνουμε την καλαμαριέρα να βυθιστεί, χαμηλώνουμε την μύτη του καλαμιού, και μαζεύουμε τα μπόσικα του νήματος. Με μια γρήγορη δράση κάνουμε 3-4 συνεχόμενα δυνατά jerks προς τα πάνω, και ταυτόχρονα μαζεύουμε νήμα στον μηχανισμό μας. Κάνουμε μια μεγάλη παύση, αφήνουμε την καλαμαριέρα να βυθιστεί ξανά, πριν ξαναρχίσουμε την ίδια πλεύση με τα γρήγορα jerks. Όσο πιο γρήγορα κάνουμε αυτή την πλεύση, να ξέρετε ότι δαπανούμε το 90% του χρόνου μας στις παύσεις και το ξανασήκωμα της καλαμαριέρας.\nΣτην συνέχεια δημιουργούμε αργές κινήσεις σαν οχτάρια, μαζί με βύθιση της καλαμαριέρας και ξανά jerk. Δοκιμάστε αυτές τις πλεύσεις, και εξελίξτε την τεχνική σας. Το πιο σημαντικό είναι να κρατάμε την καλαμαριέρα κοντά στον βυθό, αλλά όχι να τον αγγίζουμε, όπως κάνουμε πλεύση. Βασικά, προσπαθούμε να μιμηθούμε μια γαρίδα ή ένα μικρόψαρο , που προσπαθεί να ξεφύγει από τον θηρευτή του, με ακανόνιστες κινήσεις.\nΑπό πού να αρχίσω τώρα? Breaden, Yamashita, Evergreen, Duo, Yo-Zuri, Harimitsu, γενικά είναι καλές καλαμαριέρες για αρχή. Πριν η Breaden έρθει στην Αυστραλία, είχα πολύ καλές ψαριές με τις υπόλοιπες. Κυρίως με τις Yamashita και Sumizoku. Για μένα οι Yamashita έπεσαν στην υπόληψη μου, όταν άλλαξαν το σώμα της καρίνας τους, με το αυθεντικό βαρίδι τους, και λάνσαραν το θερμικό πανί. Παρόλο αυτά πιάνουν καλαμάρια, αλλά υστερούν στους ρυθμούς βύθισης, για τα δικά μας νερά. Κάτι γίνεται λίγο, με τα μοντέλα deep...\nOι Harimitsu είναι καλές, αλλά το ύφασμα πρέπει να σφραγιστεί πολύ καλά με κόλλα , για να μην διαλυθούν. Τα αρπάδια τους είναι από carbon, αλλά σκουριάζουν και γίνονται εύθραυστα πολύ γρήγορα. Μετά ήρθαν οι Breaden! H σειρά καλαμαριέρων της Breaden έχει όλα τα μεγέθη, τα βάρη, για να ανταπεξέλθουν σε όλες τις συνθήκες, από 2,5 αργής βύθισης, σε 3,0 ελεύθερης πτώσης, 3,0 γρήγορης βύθισης, 3,5 ελεύθερης πτώσης, 3,5 γρήγορης βύθισης, 4,0 super deep, μέχρι και 4,5 και 5 «τέρατα» ultra deep και αργής βύθισης, σε όλα τα μεγέθη.\nYπάρχουν βέβαια και άλλοι κατασκευαστές καλαμαριέρων, που παράγουν παρόμοια μοντέλα με μεταλλικές κεφαλές , που φτάνουν τα 30 γραμμάρια. Αυτά τα μοντέλα, με το βάρος τοποθετημένο στο κεφάλι, είναι σχεδιασμένα για την τεχνική tip and run. Bασικά είναι μια τεχνική που αφήνουμε πρώτα την καλαμαριέρα να πατώσει . Στην συνέχεια κάνουμε συνεχή επαναλαμβανόμενα τινάγματα, με τις επακόλουθες παύσεις. Κρατάμε την καλαμαριέρα να δουλεύει στην ίδια οριζόντια νοητή στήλη του νερού, ενώ κατά τις παύσεις η καλαμαριέρα βυθίζεται γρήγορα προς τα κάτω. Σε αυτές τις παύσεις δέχεται τα πιο βίαια χτυπήματα από τα καλαμάρια, ειδικά σε περιοχές με έντονες παλίρροιες.\nΧρώματα, χρώματα, χρώματα... Μιλώντας με ένα βιολόγο με εξειδίκευση στα θαλάσσια περιβάλλοντα πριν από κάποια χρόνια, του έκανα την ερώτηση εάν τα καλαμάρια βλέπουν χρώματα. Ανταποκρίθηκε λέγοντάς μου ότι βλέπουν περισσότερο κάποιες σκιές στο ασπρόμαυρο φάσμα (έχουν αχρωματοψία), αλλά η σκιά που βλέπουν εξαρτάται από το βάθος που βρίσκεται η κάθε καλαμαριέρα. Το κόκκινο χρώμα λοιπόν είναι ορατό μόνο στα 3 μέτρα από την επιφάνεια, το μπλε είναι το μόνο ορατό χρώμα που φτάνει τα 5 μέτρα. Από εκεί και κάτω όλα είναι σκιές από μαύρες σιλουέτες.\nΌταν όμως ο ήλιος φωτίζει αυτά τα χρώματα, αρχίζει μια διαφορετική ιστορία , η οποία εξαρτάται από το πόσο οι ακτίνες του ήλιου εισχωρούν στο νερό. Το πορτοκαλί χρώμα ανταποκρίνεται σε νεφελώδη καιρό και σκοτεινά θολά νερά. Το λευκό χρώμα δουλεύει καλά στο σούρουπο, το μωβ με ήλιο και καθαρά νερά, και τα φυσικά πράσινα χρώματα σε πεντακάθαρα νερά. Αυτά είναι τα χρώματα που χρησιμοποιώ πιο πολύ, ενώ τα υπόλοιπα για εμένα απλά έχουν τις στιγμές τους. Μην ξεχνάτε ότι το μεγαλοπτέρυγο καλαμάρι κυνηγάει και νύχτα και την ημέρα, και αυτό το διαφοροποιεί σε σχέση με το μεσογειακό καλαμάρι, το οποίο είναι πιο ενεργό την νύχτα.\nΜηχανισμοί για eging\nMε βάση την βιαιότητα των χτυπημάτων των καλαμαριέρων στην τεχνική του eging για το μεγαλοπτέρυγο καλαμάρι ( Big fin reef squid), οι μηχανισμοί με απασχόλησαν σε μεγάλο βαθμό. Οποιαδήποτε μέτρια ποιότητα σε μέγεθος από 2000-2500 θα κάνει την δουλειά μας, αλλά αυτή θα αντέξει για 10 το πολύ ψαρέματα!\nΠροβλήματα από την έντονη χρήση βαριών καλαμαριέρων σε ρεύματα, παλίρροιες, και μεγάλα βάθη, θα ξεκινήσουν γρήγορα, και θα έχουν στο επίκεντρό τους τα κακοποιημένα γρανάζια, στράβωμα αξόνων, τούφες στα νήματα, και χαλαρωμένα χερούλια από τα δυνατά jerks-twitch.\nAπό την αρχή των ψαρεμάτων μου χρησιμοποίησα ένα Daiwa Luvias (άντεξε 3 μήνες), 2 Shimano Twin Power (ένα από αυτά αχρηστεύτηκε στο καλάθι, το άλλο έμεινε για να βγάζω ζωντανό δόλωμα...), και ένα Daiwa Tierra, που καταστράφηκε σε 5 ψαρέματα. Με αυτά που τράβηξα, αγόρασα ένα Shimano Stella 2500, το οποίο μου κράτησε για 3 χρόνια, και εάν και το έχω κακομεταχειριστεί με τα τοπικά μας σαργοειδή, δουλεύει ακόμη εξαιρετικά.\nΈχω δοκιμάσει επίσης την σειρά Daiwa Emeraldas, και είναι επίσης πολύ καλοί μηχανισμοί για eging. Aπό την στιγμή που άλλαξα τα χερούλια των μηχανισμών σε διπλές μανιβέλες , εξευγενίστηκε και η τεχνική των διαφόρων πλεύσεων, αφού δεν κοίταζα τον μηχανισμό να βλέπω που είναι τα χέρια μου στα απότομα τινάγματα. Αυτό συμβαίνει, γιατί οι μανιβέλες βρίσκονται συνέχεια σε κίνηση. Αυτό επίσης βοηθάει να ανακουφίζεται το στρες στον μηχανισμό. Τα περισσότερα διπλά χερούλια στις μανιβέλες μου, τα προμηθεύομαι από την Breaden.\nTα νήματα που χρησιμοποιώ είναι από 0,8-1 ΡΕ, και είναι αποκλειστικά φτιαγμένα για Eging, αν και υπάρχουν λιγοστά καλά νήματα των οκτώ κλώνων διαθέσιμα στην αγορά.\nΜερικά από τα τελευταία είναι το Daiwa Tournament 0,8 PE, και το Daiwa Sensor 0,9PE. Από παράμαλα χρησιμοποιώ σκληρά των 12/15 pounds, αυτά που προορίζονται για λαβράκια. Παραμάνες βάζω μόνο της εταιρείας Breaden, τις οποίες έχω χρόνια και δεν μου ανοίγουν από την συνεχή αλλαγή καλαμαριέρων.\nΑυτό το άρθρο έχει αποτυπωθεί στην μνήμη μου αρκετό διάστημα πριν, και κατάφερα να το εκφράσω με τέτοιο τρόπο, ώστε να πληροφορηθεί και ο έμπειρος ψαράς, αλλά και αυτός που θα τολμήσει να ξεκινήσει το eging.\nAυτό που πρέπει να κάνει ο καθένας μας, είναι να βγει έξω για ψάρεμα καλαμαριών και να πειραματιστεί. Τα αποτελέσματα έρχονται μόνο με την συνεχή ενασχόληση, και μπορούν άνετα να επιτευχθούν.\nTight egi lines and enjoy!!!


Απίστευτη αποκάλυψη! Ο Άνθιμος Ανανιάδης δεν έχει αναγνωρίσει νομικά το γιο του! | Ι LOVE STYLE\nΑπίστευτη αποκάλυψη! Ο Άνθιμος Ανανιάδης δεν έχει αναγνωρίσει νομικά το γιο του!\nΗ ανακοίνωσή του μετά τον καβγά με τη μητέρα του παιδιού του\nΜεγάλες διαστάσεις έχει πάρει ο καβγάς που συνέβη ανάμεσα στον Άνθιμο Ανανιάδη και τη Μαρία Νεφέλη Γαζή, καθώς και οι δύο κατέθεσαν μήνυση στην αστυνομία, ο ένας κατά του άλλου, για ενδοοικογενειακή βία.\nΟ Άνθιμος Ανανιάδης, μετά το περιστατικό, θέλησε να τοποθετηθεί δημόσια με ανακοίνωση που εξέδωσε. Διαβάστε πιο κάτω αναλυτικά:\nΜε εκτίμηση. Γραφείο τύπου Άνθιμου Ανανιάδη".\nDKNY: Μας δίνει την ευκαιρία να δημιουργήσουμε το δικό μας 100% DKNY t-shirt\nΗ ενόχληση της Ελένης Μενεγάκη για τις φωτογραφίες που κυκλοφόρησαν για εκείνην! [βίντεο]\nΑρραβωνιάστηκε η Βάσω Λασκαράκη και ιδού η απόδειξη


Οι αρχές του κοινωνικού δόγματος της Ρωσικής Ορθόδοξης Εκκλησίας | ΡΩΣΙΚΗ ΟΡΘΟΔΟΞΗ ΕΚΚΛΗΣΙΑ\nΕΓΓΡΑΦΑ > Οι αρχές του κοινωνικού δόγματος της Ρωσικής Ορθόδοξης Εκκλησίας\nΟι αρχές του κοινωνικού δόγματος της Ρωσικής Ορθόδοξης Εκκλησίας\nΙ. Βασικές θεολογικές διατάξεις\nΙΙ. Εκκλησία και Έθνος\nΙΙΙ. Εκκλησία και Πολιτεία\nΙV. Χριστιανική ηθική και κοσμικό δίκαιο\nV. Εκκλησία και πολιτική\nVI. Η εργασία και οι καρποί αυτής\nVIII. Πόλεμος και ειρήνη\nIX. Εγκληματικότητα, τιμωρία, σωφρονισμός\nX. Ζητήματα προσωπικής, οικογενειακής και κοινωνικής ηθικής\nXI. Η ατομική υγεία και η υγεία του λαού\nXII. Ζητήματα βιοηθικής\nXIII. Εκκλησία και οικολογικά προβλήματα\nXIV. Κοσμικές επιστήμες, πολιτισμός, παιδεία\nXV. Εκκλησία και κοσμικά μέσα μαζικής ενημέρωσης\nXVI. Διεθνείς σχέσεις. Προβλήματα παγκοσμιοποίησης και εκκοσμίκευσης


Θέση του ΣΥΡΙΖΑ ότι το άνοιγμα του τουρισμού είναι «εγκληματικό λάθος»; - Greek Wire\nΑρχική ΕΛΛΑΔΑ ΝΕΑ Θέση του ΣΥΡΙΖΑ ότι το άνοιγμα του τουρισμού είναι «εγκληματικό λάθος»;\nΘέση του ΣΥΡΙΖΑ ότι το άνοιγμα του τουρισμού είναι «εγκληματικό λάθος»;\nΠεριμένουμε από τον ΣΥΡΙΖΑ να μας πει αν είναι θέση του η άποψη της Θεανώ Φωτίου, ότι το άνοιγμα του τουρισμού «είναι εγκληματικό λάθος», αναφέρει σε ανακοίνωσή της η ΝΔ, υπενθυμίζοντας ότι από τη μια Αλέξης Τσίπρας και ΣΥΡΙΖΑ καταγγέλλουν την κυβέρνηση ότι καθυστερεί το άνοιγμα και από την άλλη επειδή ανοίγει τον τουρισμό.\n«Η Βουλευτής του ΣΥΡΙΖΑ κ. Φωτίου με το γνωστό αντιπολιτευτικό οίστρο χαρακτήρισε “εγκληματικό λάθος” το άνοιγμα του τουρισμού. “Η κυβέρνηση έκανε και το εγκληματικό λάθος, για να δείξει ότι έχουμε τεράστιο success story, ανοίγουμε τον τουρισμό…”, είπε συγκεκριμένα.\nΠροηγούμενο άρθροΣακελλαροπούλου για Ν. Μαντέλα: Ας τιμήσουμε το μήνυμά του διαφυλάσσοντας τη σπουδαία παρακαταθήκη του\nΕπόμενο άρθρο121 τα κρούσματα της μετάλλαξης «Δέλτα»


Ο τίτλος της εταιρείας παραπέμπει στο επίθετο του ιδρυτή της και την συνδέει με το είδος της δραστηριότητας της. Η 2bullMeDiTherapy – μια εταιρεία που δραστηριοποιείται στον χώρο της βιοτεχνολογίας- αποτυπώνει πέραν όλων των άλλων το στοιχείο της ταυτότητας του ιδρυτή αλλά και του συμπαραστάτη- συνεργάτη αδελφού. Ιδρυτής και επικεφαλής της εταιρείας είναι ο Σταύρος Τούμπουλης με μεταπτυχιακές σπουδές στην Οδοντιατρική Σχολή του Αριστοτέλειου Πανεπιστημίου Θεσσαλονίκης. Ο μεγαλύτερος αδελφός Ιωάννης Τούμπουλης – αντιπρόεδρος και CTO στην εταιρεία- παραστέκεται αλλά και συμμετέχει ενεργά στο εγχείρημα. Ο ίδιος είναι επίκουρος καθηγητής στο Τμήμα Ιατρικής της Σχολής Επιστημών Υγείας του Πανεπιστημίου της Αθήνας – στην Καρδιοχειρουργική Κλινική του Πανεπιστημιακού Γενικού Νοσοκομείου Αττικόν.\nΤον βασικό πυρήνα της εταιρείας συμπληρώνει ο Δημήτρης Κάνιστρας, χημικός μηχανικός από το Πανεπιστήμιο της Πάτρας που κρατά την ευθύνη του CEO.\nΟι συστάσεις της εταιρείας γίνονται από τους ίδιους στο μικρό ενημερωτικό σημείωμα που φιλοξενείται στο site του egg – enter•grow•go, στο οποίο συμμετέχουν ενεργά στον τρέχοντα κύκλο του προγράμματος (εκπρόσωποι της εταιρείας μετέχουν της αποστολής των 12 εταιρειών/ομάδων στο Ισραήλ). Οι συστάσεις: «Σκοπός της εταιρείας είναι η βελτίωση της ποιότητας της ζωής των ασθενών μέσα από την ανάπτυξη καινοτόμων διαγνωστικών και θεραπευτικών παρεμβάσεων.\nΠρώτος στόχος της είναι η δημιουργία διαγνωστικού τεστ αίματος για την ανίχνευση και τη σταδιοποίηση του ανευρύσματος κοιλιακής και θωρακικής αορτής.\nΠρόκειται για το μοναδικό διαγνωστικό τεστ αίματος που έχει δημιουργηθεί σε παγκόσμιο επίπεδο για ανίχνευση ανευρύσματος. Έχει διαγνωστική και προγνωστική αξία και είναι ένα πολύ χρήσιμο εργαλείο για την παρακολούθηση της εξέλιξης της νόσου (follow up).\nH αξιοπιστία του τεστ είναι πολύ υψηλή. Σε συνδυασμό με την ευκολία και την ταχύτητα που παρέχει η διενέργεια ενός τεστ αίματος μπορεί να αντικαταστήσει σε μεγάλο ποσοστό τις εξετάσεις που γίνονται με τις υπάρχουσες διαγνωστικές μεθόδους απεικόνισης ανευρύσματος, όπως ο υπέρηχος, η μαγνητική και αξονική τομογραφία. Μπορεί να γίνεται και προληπτικά για την έγκαιρη διάγνωση της νόσου».


Sepulchral Voice (2011)\nΑπό τον Φίλιππο Αλέκου, 27/12/2011\nΟι εκ Βερολίνου ορμώμενοι Necros Christos είναι πλέον ένα από τα πιο γνωστά ονόματα στους underground death/black κύκλους. Τόσο για το όνομα τους αυτό καθεαυτό, μιας και το ελληνικότατο "Νεκρός Χριστός" θέλοντας και μη προσελκύει τα βλέμματα, όσο και γιατί ο πρώτος full length δίσκος τους, πίσω το 2007, με τίτλο "Triune Impurity Rites " είχε αποσπάσει πολλά θετικά σχόλια και κριτικές.\nΠατώντας πάνω στην καλή αρχή που κάνανε το 2007, οι Necros Christos το πάνε ένα βήμα παραπέρα, εξελίσσοντας την μουσική τους και κάνοντας το καλό ακόμα καλύτερο. Δεν ξέρω πως θα προτιμούσε να περιγράψει ο κάθε ακροατής ξεχωριστά την μουσική της μπάντας. Ο προσδιορισμός και η ταμπελοποίηση εξαρτάται και από τα ακούσματα του καθενός. Αλλά είτε τους πεις death metal, είτε τους πεις black, η πραγματικότητα είναι ότι η μουσική των Γερμανών στο "Doom Of The Occult" είναι το απόλυτο doom soundtrack. Και για να προλάβω τυχόν ανυποψίαστους για τους οποίους η λέξη doom παραπέμπει μονάχα στους Candlemass, δεν μιλάω αποκλειστικά για το doom metal, του οποίου μεγάλες δόσεις κρύβονται μέσα στο "Doom Of The Occult", αλλά για ένα κατασκότεινο, 75λεπτο doom έπος που μιλάει κατευθείαν στα βάθη της ψυχής.\nΚαι αναφέρομαι συλλογικά στο έργο της μπάντας, γιατί το "Doom Of The Occult" δεν είναι ένας δίσκος από τον οποίο θα ξεχωρίσεις κομμάτια ή/ και χιτάκια με τα οποία θα κοπανιέσαι στις συναυλίες τους. Από το απίστευτο εξώφυλλο που παρουσιάζει την καταστροφή στα Σόδομα και τα Γόμορρα (λεπτομέρεια από τον πίνακα του John Martin, 1832), μέχρι τους εισαγωγικούς ψαλμούς του "Κύριε ελέησον...", το εκκλησιαστικό όργανο που δονεί την ατμόσφαιρα και το επιβλητικό "Baal Οf Ekron" που ακολουθεί, βυθίζουν τον ακροατή σε ένα ενιαίο δημιούργημα, του οποίου για να κατανοήσεις το μεγαλείο επιβάλλεται να ακούσεις στην ολότητα του.\nΜόνο έτσι θα σε κερδίσει το album. H μαγεία του δεν έγκειται στα επιμέρους τραγούδια του, αλλά στο υποβλητικό του σύνολο. Στην δομή του που με μαεστρία χτίζει την ένταση που δημιουργεί στον ακροατή και μετά τον ελευθερώνει με τα εξαίσια ιντερλούδια από φλάουτο, σιτάρ και όργανο να ελίσσονται ανάμεσα στα συμπαγή σαν συμπληγάδες doom/ death riff της μπάντας. Και όποιος του δώσει τον απαραίτητο χρόνο και αφεθεί να "χαθεί" μέσα στο occult τελετουργικό χάος των Necros Christos και περιπλανηθεί από τον απόηχο μακρινών μέσα στο χρόνο μυσταγωγιών θα ανακαλύψει ένα μαύρο διαμάντι και έναν από τους κορυφαίους δίσκους του ακραίου ήχου για το 2011.


Άνετα ο Ολυμπιακός, με 99-61 τον Ίκαρο Χαλκίδας στο ΣΕΦ | Eviaportal.gr - Χαλκίδα\nΆνετα ο Ολυμπιακός, με 99-61 τον Ίκαρο Χαλκίδας στο ΣΕΦ\n27/10/2013 - Τελευταία ενημέρωση στις 27/10/2013 1:29:43 μμ\nΣτο κεκλεισμένο των θηρών ΣΕΦ, ο Ίκαρος Χαλκίδας, ηττήθηκε χθες από τον δις πρωταθλητή Ευρώπης, Ολυμπιακό, με 99-61, σε ένα παιχνίδι όπου και οι 2 ομάδες, έπαιξαν χωρίς άγχος, λόγο της διαφοράς δυναμικότητας. Το παιχνίδι ήταν προβλέψιμο με τον "τιμωρημένο" Ολυμπιακό, σαφώς ανώτερο να έχει το προβάδισμα απ' την αρχή του αγώνα.\nΠρώτος σκόρερ αναδείχθηκε ο Στράτος Περπέρογλου με 22 πόντους, συν τέσσερα ριμπάουντ, τρία κλεψίματα κι ένα κόψιμο, ενώ Μπράιαν Ντάνστον και Κώστας Σλούκας είχαν από 15 πόντους. Από την ομάδα της Χαλκίδας, ο Ιβάν Άσκα τελείωσε με 17 πόντους, δέκα ριμπάουντ, δύο κοψίματα και ένα κλέψιμο, ενώ 11 πόντους είχε ο Ντάριν Γκόβενς.\nΤο +38, όμως που είναι και η τελική διαφορά στο σκορ, δεν προέρχεται μόνο απ' τη διαφορά δυναμικότητας των 2 ομάδων. Ο Ίκαρος Χαλκίδας, έχει ένα τεράστιο πρόβλημα στα σουτ. Σε όλα τα παιχνίδια που έχει παίξει μέχρι στιγμής (κύπελλο, πρωτάθλημα, φιλικά), έχει πολύ κακό ποσοστό τόσο στα τρίποντα, όσο και στις ελεύθερες βολές. Χθες ο Ίκαρος, έχασε περίπου 30 πόντους, μόνο και μόνο από τα χαμένα τρίποντα και τις βολές. Είχε 1 στα 18 τρίποντα (αυτό του Γκαγκαλούδη προς το τέλος του αγώνα) και 12 στις 24 βολές, ποσοστό πολύ χαμηλό, κυρίως στις βολές.\nΕίναι κάτι το οποίο πρέπει να δει άμεσα ο Γιώργος Καλαφατάκης. Μπορεί η ήττα με τον Ολυμπιακό να ήταν αναμενόμενη, όμως σε ένα παιχνίδι, όπως το επόμενο εντός έδρας με τον Πανελευσινιακό, που είναι το Σάββατο 2 Νοεμβρίου, στις 18:00, στο Κλειστό Κανήθου, τέτοιες αστοχίες τιμωρούνται. Και αν ο Ίκαρος θέλει να παραμείνει στην κατηγορία, θα πρέπει να το κοιτάξει άμεσα.\nΟλυμπιακός ΣΦΠ 99-61 Ίκαρος Χαλκίδας\nΔεκάλεπτα: 27-14, 59-32, 78-45, 99-61.\nΔιαιτητές: Κατρακούρας, Νικολούλης, Αντ. Αναστόπουλος\nΟλυμπιακός (Μπαρτζώκας): Πέτγουεϊ 8 (2), Λο 7 (1), Ντάντστον 15, Σπανούλης 4, Περπέρογλου 22 (1), Παπαπέτρου, Σλούκας 15 (3), Σίμονς 5, Λοτζέσκι 9 (1), Πρίντεζης 4, Αγραβάνης 7, Κατσίβελης 3.\nΊκαρος Χαλκίδας (Καλαφατάκης): Στρναντ 6, Γκόβενς 11, Παπανικολόπουλος 6, Άσκα 17, Μανολόπουλος, Σάτον 6, Γκαγκαλούδης 9 (1), Σπανός, Μπορόβνιακ, Τολιόπουλος, Μπεκ 6, Μπέμπης.


il manifesto: 24 Φεβ 2011\nΑΠΕΡΓΙΑ Π.Α.ΜΕ 23 ΤΟΥ ΦΛΕΒΑΡΗ..\nΑναρτήθηκε απο Ανώνυμος στις 21:56\nΚαταρρέει ο κατασκευαστικός κλάδος...\nΚαθίζηση παρουσιάζει ο κατασκευαστικός κλάδος της χώρας, καθώς, όπως επισημαίνεται στην εξαμηνιαία έκθεση της εργοληπτικής οργάνωσης ΣΑΤΕ, ο κλάδος των δημοσίων έργων δοκιμάζει τις χειρότερες επιδόσεις των τελευταίων τουλάχιστον 12 ετών, ενώ ο κλάδος των ιδιωτικών έργων βρίσκεται στη χειρότερη θέση, από πλευράς δραστηριότητας, των τελευταίων 30 ετών, με αποτέλεσμα η ανεργία στον κλάδο να έχει κάνει ένα ακόμη άλμα, σε σχέση με το Γ' τρίμηνο του 2009, προσθέτοντας στον κατάλογο των ανέργων 57.500 εργαζόμενους!\nΕιδικότερα, σύμφωνα με την έκθεση, κατά τη διάρκεια του Γ' τριμήνου του 2010 καταγράφηκαν τα εξής:\nΕτικέτες: ΕΡΓΑΣΙΑΚΑ, ΟΙΚΟΝΟΜΙΑ\nΗ «αξιοποίηση» της ακίνητης περιουσίας του δημοσίου που προωθεί η κυβέρνηση είναι απλώς η κορυφή του παγόβουνου στις σαρωτικές ιδιωτικοποιήσεις που έρχονται.\nΚαι μόνο ο «ενδεικτικός», όπως τον αποκαλούν, στόχος των 50 δισ. ευρώ αρκεί για να φανεί ότι δεν πρόκειται να μείνει τίποτα από τη δημόσια περιουσία και τα πάντα θα περάσουν κοψοχρονιά ή τζάμπα στους μονοπωλιακούς ομίλους (σ.σ. αυτοί είναι οι τζαμπατζήδες...).\nΑυτό που δε λένε είναι ότι θα ιδιωτικοποιηθούν δημόσιες υπηρεσίες, αλλά και νοσοκομεία και πανεπιστήμια.\nΜια ιδέα όμως για το πού θα φτάσουν τα πράγματα δίνει το σχέδιο των ιδιωτικοποιήσεων που προανήγγειλε ο πρωθυπουργός της Βρετανίας, Ντ. Κάμερον, κάνοντας λόγο για «τερματισμό του κρατικού μονοπωλίου στο δημόσιο»(!) και\nΟρος επιβίωσης η ανατροπή...\n«Οι δανειστές θα πάρουν όλα τα χρήματά τους πίσω. Η κυβέρνηση έχει πάρει - και θα συνεχίσει - όλα τα μέτρα γι' αυτό».\nΑυτό ήταν σε απλά λόγια το ουσιαστικό μήνυμα που έστειλε ο πρωθυπουργός από το Πανεπιστήμιο του Βερολίνου την παραμονή της συνάντησής του με την Α. Μέρκελ.\n«Η Ελλάδα θα πληρώσει όλα τα χρέη της. Και εφαρμόζει όλα τα μέτρα για να αποφύγει την αναδιάρθρωση χρεών και τη χρεοκοπία της χώρας», τόνισε χαρακτηριστικά ο Γ. Παπανδρέου, επιβεβαιώνοντας ότι πάνω απ' όλα η κυβέρνηση βάζει τη διασφάλιση των συμφερόντων των διεθνών δανειστών -τοκογλύφων και βέβαια τη διαιώνιση της κυριαρχίας της εγχώριας πλουτοκρατίας.\nΛαϊκός ξεσηκωμός για το Ελληνικό...\n«Υψιστη προτεραιότητα της προτεινόμενης ρύθμισης αποτελεί η εξυπηρέτηση του γενικού συμφέροντος...».\nΕτσι δικαιολογούν την εκπεφρασμένη πρόθεση εκποίησης της έκτασης και των εγκαταστάσεων του πρώην αερολιμένα του «Ελληνικού» οι συντάκτες του φορολογικού νομοσχεδίου.\nΤα στενά ταξικά συμφέροντα του διαπλεκόμενου κατασκευαστικού κεφαλαίου και των εμίρηδων, οι οποίοι σχεδιάζουν να μετατρέψουν το «Ελληνικό» σε άλλη μια κερδοφόρα για τις τσέπες τους επιχείρηση, οι γραφίδες του νόμου τα εμφανίζουν με τη μάσκα του γενικού συμφέροντος!\nΠάντα δόλια, συμφεροντολόγα και υποκριτική η αστική τάξη της χώρας, αρέσκεται να εμφανίζει το δικό της συμφέρον ως συμφέρον του ελληνικού λαού.\nΚαταστρέφουν τους λαούς...\nΤι συζητούν πραγματικά Παπανδρέου - Μέρκελ; Στην ΕΕ υπάρχει κρίση.\nΠρέπει να καταστραφεί ένα μέρος του κεφαλαίου.\nΗ καταστροφή θα γίνει, αφ' ενός ελεγχόμενα για να βγει πιο αλώβητο το κεφάλαιο, αφ' ετέρου, στο πλαίσιο της ΕΕ και της ανισομετρίας, παζαρεύουν να κατανείμουν τις ζημιές για το κεφάλαιο.\nΚάποιοι καπιταλιστές θα γίνουν πιο ισχυροί, κάποιοι θα χάσουν μερίδια της αγοράς. Και συζητούν ποιο κράτος, ή ποιανού κράτους τα μονοπώλια θα χάσουν λιγότερα.\nΗ καταστροφή θα αρχίσει από το τραπεζικό σύστημα που διαχειρίζεται τα τοξικά ομόλογα.\nΑΠΕΡΓΙΑ ΠΑΜΕ 23 ΦΛΕΒΑΡΗ 2011 ΟΤΙ ΔΕΝ ΘΑ ΔΕΙΞΟΥΝ ΑΥΡΙΟ ΤΑ ΚΑΘΕΣΤΩΤΙΚΑ ΜΜΕ....\nΑναρτήθηκε απο Ανώνυμος στις 01:20\nΑΠΕΡΓΙΑ ΠΑΜΕ 23 ΦΛΕΒΑΡΗ 2011 ΟΤΙ ΔΕΝ ΘΑ ΔΕΙΞΟΥΝ ΑΥ...


Σύμφωνα με έρευνες η τερηδόνα εμφανίζεται στα παιδιά από πολύ νωρίς. Συχνά πριν και από την ηλικία όπου πηγαίνουν στο νηπιαγωγείο. Όσο και αν σκέφτεται κανείς ότι τα νεογιλά δόντια δεν είναι και καμιά σπουδαία υπόθεση αφού θα αλλαχθούν, κάτι τέτοιο δεν αποτελεί παρά σπουδαίο λάθος.\nΗ φροντίδα των δοντιών του παιδιού πρέπει να ξεκινά ήδη από το πρώτο του δοντάκι. Με μια αποστειρωμένη γάζα και καθαρό νερό, πρέπει να καθαρίζονται τα δόντια του δύο φορές τη μέρα. Όταν το παιδί φτάσει την ηλικία των 2 ή 3 ετών, ο καθαρισμός μπορεί να γίνει με τη χρήση μιας παιδικής μαλακής οδοντόβουρτσας. Μην περιμένεις ότι σε αυτήν την ηλικία θα μπορέσει επαρκώς να καθαρίσει τα δόντια του. Θα πρέπει να το κάνεις εσύ σε συνεργασία μαζί του. Πιάστε μαζί την οδοντόβουρτσα για να αρχίσει να συνηθίζει την κίνηση που πρέπει να κάνει. Οι ειδικοί λένε ότι σ’ αυτές τις τόσο νεαρές ηλικίες, το βούρτσισμα των δοντιών μπορεί να γίνεται μόνο με καθαρό νερό και χωρίς απαραίτητα τη χρήση κάποιας οδοντόκρεμας. Αν πάλι, θέλεις να χρησιμοποιήσεις οδοντόκρεμα, θα πρέπει να βρεις μια παιδική προκειμένου να μην νιώσει «κάψιμο» και δεν ξαναθελήσει να πλύνει τα δόντια του.\nΑν το παιδί σου έχει συνηθίσει να κοιμάται μασώντας την πιπίλα του μπιμπερό και ενώ το μπιμπερό έχει μέσα γάλα ή κάτι άλλο εκτός από νερό, τότε αυτή είναι μια συνήθεια που θα πρέπει να του κόψεις. Η τερηδόνα αναπτύσσεται τάχιστα με αυτόν τον τρόπο. Αν πάλι του είναι αδύνατον να κοιμηθεί χωρίς το μπιμπερό, δοκίμασε να βάλεις σκέτο νερό χωρίς τίποτα άλλο μέσα.\nΌσο και αν σου φαίνεται πολύ νωρίς η ηλικία του ενός έτους για να αρχίσεις τις επισκέψεις στον οδοντίατρο, έρευνες λένε πως αυτή είναι η σωστή ηλικία. Για κάποια παιδιά η επίσκεψη στον οδοντίατρο είναι κάτι σαν εφιάλτης ακριβώς γιατί δεν τους έχει γίνει συνηθισμένη ρουτίνα. Ο οδοντίατρος πρέπει να έχει μια σαφή εικόνα για το τι γίνεται στο στόμα του παιδιού σου και είναι εκείνος που θα σου πει πότε χρειάζεται να του γίνει φθορίωση αλλά και πότε μπορείς να αρχίσεις να του δίνει οδοντόκρεμα με φθόριο, στοματικό διάλυμα ή πότε πρέπει να αρχίσει να χρησιμοποιεί οδοντικό νήμα.


Adventure Advocate | Adventure Game news, reviews, videos, interviews, articles, and more. - Zak Mckracken and the Alien Mindbenders\nΠαρασκευή, 20 Ιουλίου 2007, Συντάκτης: Dream Specialist\nΑνάπτυξη: Lucasfilms Games\nΟ πετυχημένος ρεπόρτερ της αμερικάνικης φυλλάδας National Inquisitor, Zak Mckracken, μετά από μια περίεργη νύχτα και ένα αλλόκοτο όνειρο καλείται να σώσει τον κόσμο από αγνώστου λοιπής ταυτότητας εξωγήινες οντότητες που έχουν βαλθεί να τον κατακτήσουν αφού βγάλουν φυσικά πρώτα από την μέση όλους εμάς τους πολύ άσχημους και ενοχλητικούς γήινους. Έχοντας κατανοήσει προ πολλού το 'δεν θέλει κόπο, θέλει τρόπο' motto, το λαμπρό σχέδιο επιβολής των εξωγήινων συνίσταται στη μαζική αποβλάκωση μας μέσω των τηλεφωνικών συσκευών οι οποίες εκπέμποντας έναν εκκωφαντικό ήχο αδειάζουν τον ανθρώπινο εγκέφαλο. Όπως είναι φυσικό ο 'ιός' βλακείας εξαπλώνεται ραγδαία εξ'αιτίας της δημοτικότητας του μέσου καθιστώντας την αποστολή του Zak εξαιρετικά δύσκολη. Βέβαια είναι αφελές να νομίζει κανείς ότι ο Zak αναλαμβάνει δράση μόνος του, αντιθέτως όπως ο κάθε επίδοξος κοσμοσωτήρας συνοδεύεται όχι από μια, ούτε δυο αλλά από τρεις παρακαλώ κομψές, κομψότατες νεαρές. Η Annie, η Melissa και η Leslie, έχοντας δει επίσης το ίδιο όνειρο, θέτουν εαυτούς στην υπηρεσία του πλανήτη και παρέα με τον Zak μας προσκαλούν στην περιπέτεια. Εσείς παίζετε και με τους τέσσερις χαρακτήρες και στην πορεία και με άλλους που δεν είναι τόσο χμ...ανθρώπινοι!\nΤο ταξίδι σας προκειμένου να αποτρέψετε το ύπουλο αυτό σχέδιο θα επεκταθεί σε ένα σωρό πόλεις από το Ζαΐρ και το Λονδίνο μέχρι το Κατμαντού και το Μεξικό ενώ η χάρη σας θα φτάσει μέχρι και το διάστημα και τα HQs των εξωγήινων στον κόκκινο πλανήτη. Τα μέρη που θα επισκεφτείτε είναι πραγματικά τόσα πολλά που πλέον είναι ένα από τα στοιχεία που χαρακτηρίζουν το παιχνίδι. Βέβαια μη περιμένετε λεπτομερή αναπαράσταση κάθε περιοχής, λίγα στοιχεία ενδεικτικά, πράγμα που είναι καλό, πιστέψ'τε με. Σε κάθε μέρος που πηγαίνετε συλλέγετε πληροφορίες που σας αποκαλύπτουν τι πρέπει να κάνετε μετά και κυρίως ποιος είναι ο επόμενος προορισμός σας έτσι ώστε να κυλάει το παιχνίδι. Η προσοχή σας τεταμμένη, συγκρατάτε κάθε τι που μαθαίνετε και επειδή μάλιστα ενδέχεται να καταπιαστείτε καιρό με το Zak, καλό θα ήταν και ένα σημειωματάριο.\nΘεωρώ πως θα σας διευκολύνει αν έχετε υπ'όψιν ότι όλα στο παιχνίδι ακολουθούν μια ρεαλιστικότητα που οδηγεί σε μεγάλο βαθμό αληθοφάνειας. Η ρεαλιστικότητα αυτή απορρέει όχι μόνο από τον τρόπο επίλυσης των γρίφων και τη χρήση των αντικειμένων του inventory αλλά και μέσα από την ίδια την υπόθεση. Αναφέρω ως ενδεικτικά τα παραδείγματα ότι κάθε φορά που πρέπει να ταξιδέψετε κάπου δεν μεταφέρεστε 'μαγικά' αλλά πρέπει να χρησιμοποιήσετε κάποιο μέσο μαζικής μεταφοράς και ότι αν παρανομήσετε είναι πολύ πιθανό να καταλήξετε στη φυλακή.\nΟι γρίφοι κατά βάση είναι inventory based χωρίς αυτό να σημαίνει εκπτώσεις στο επίπεδο δυσκολίας. Δυστυχώς, αν κολλήσετε κάπου δεν αρκεί να δοκιμάσετε όλα τα αντικείμενα για να ξεμπερδέψετε αλλά πρέπει να μπείτε στο πνεύμα της γενικότερης κατάστασης, που όσο γραφικό και αν σας ακούγεται ισχύει. Κάποιες φορές υπάρχει δυνατότητα επίλυσης γρίφων με εναλλακτικό τρόπο, δηλαδή ένας γρίφος μπορεί να λυθεί εξίσου με παραπάνω από ένα αντικείμενα. Μερικοί γρίφοι συναγωνίζονται το χρόνο και πρέπει να γίνουν σε συγκεκριμένο χρονικό όριο εκτοξεύοντας την ένταση στο κατακόρυφο. Υπάρχουν επίσης γρίφοι που είναι μηχανικοί και άλλοι που θέλουν αποκωδικοποίηση με random κωδικούς κάθε φορά και άρα για να τους λύσετε θα πρέπει να τους λύσετε. :-)\nΠάμε τώρα στα δυσάρεστα... Λοιπόν, χωρίς αυτό να είναι αποθαρρυντικό, ελπίζω, στο Zak θα συναντήσετε αρκετά mazes και όταν λέω αρκετά εννοώ δύο...χμ, τρία...χμ, χμ...πάνω από πέντε δυστυχώς(!). Το πιο δυστυχές από όλα βέβαια δεν είναι η ποσότητα των mazes αλλά η ποιότητα/βαθμός δυσκολίας αυτών. Μάλιστα έχει δυο που πραγματικά απόρησα, μα ποιος στο καλό τα σκέφτηκε και γιατί τέτοιο μένος απέναντί μας; Τόσο δύσκολα mazes δεν εξυπηρετούν τίποτα. Σάστισα βέβαια, ακόμα περισσότερο όταν διαπίστωσα ότι το μαρτύριο έρχεται και σε επανάληψη σε περίπτωση που δεν ταλαιπωρηθήκαμε αρκετά. Πρέπει να περάσετε το maze για να φτάσετε στον προορισμό σας αλλά μετά πρέπει να το ξαναπεράσετε για να φύγετε από εκεί. Ναι, ναι... Εγώ προσωπικά δεν βρήκα καμία βοηθητική μέθοδο για να τα περάσω και το ότι τα κατάφερα οφείλεται καθαρά στη τύχη, που τι να πω, μάλλον με λυπήθηκε μετά από μέρες κολλήματος. Γι’αυτό αν κάποιος έχει ανακαλύψει κάποιο τρόπο και θέλει να τον μοιραστεί μαζί μας, το λιγότερο καλοδεχούμενος. Από την άλλη υπάρχουν και mazes πολύ εύκολα, όπου όποια πορεία και αν ακολουθήσετε, θα φτάσετε στον προορισμό σας. Το ελπιδοφόρο είναι ότι μετά τις αντιδράσεις για τα mazes, ο δημιουργός David Fox σε μια προσπάθεια να απαλύνει το χάπι έκανε μία 'NO Labyrinths' δήλωση για τα μελλοντικά παιχνίδια του.\nΣτα αρνητικά επίσης, ο σχεδόν σίγουρος θάνατος κάποιου από τους τέσσερίς σας, ίσως και παραπάνω από μια φορά, από ενδεχόμενη λάθος κίνηση. Βέβαια όσοι είστε εξοικειωμένοι με τα πρώτα της Sierra, ο Zak θα σας φανεί 'αθάνατος' λέει ο δημιουργός ως παρηγοριά στον άρρωστο. Αν πεθάνετε τώρα, το πιο πιθανό είναι να οδηγηθείτε σε dead end, γιατί έτσι θα χαθούν τα αντικείμενα του inventory σας, χρήσιμα για τους υπόλοιπους, οπότε το σοφότερο που μπορείτε να κάνετε είναι reload και όχι να συνεχίσετε να παίζετε με τους εναπομείναντες τρεις. Το παιχνίδι γενικά προϋποθέτει πολύ συχνά save. Μάλιστα θα έλεγα και πιο συχνά από συχνά. Save, trial, error and save κ.ο.κ και οπωσδήποτε κάνετε πάντα καινούρια, μην επανεγγράφετε. Επίσης, να αναφέρω ότι ανεξαρτήτως θανάτου υπάρχουν πολλά dead ends που ενδείκνυνται για σπάσιμο νεύρων οπότε θέλει extra προσοχή. Ωστόσο πριν κάνετε reload, εφ'όσον έχετε κολλήσετε κάπου, έχετε κατά νου και το ότι αν μια ενέργεια δεν γίνεται με τον ένα χαρακτήρα είναι πιθανό να γίνεται με κάποιον άλλο!\nΤο inventory είναι αρκετά ενδιαφέρον. Θα μαζέψετε μιλιούνια αντικείμενα πολλά εκ των οποίων θα σας φανούν εντελώς άχρηστα, αλλά προτού φτάσετε σε συμπεράσματα καλό είναι να ξέρετε ότι ο κόσμος του Zak διέπεται εξίσου από οικονομικοεμπορικές αρχές και ότι το κάθε τι έχει και την ανταλλακτική του αξία. Εξ'ού και η πιστωτική κάρτα που θα γίνει προέκταση του χεριού σας καθώς περνάει παντού, από το σαμάνο του Ζαίρ μέχρι το αστικό τραμ του κόκκινου πλανήτη και θα σας 'ξελασπώσει' ουκ ολίγες φορές. Απλά μια φιλική συμβουλή, μην σας πιάσει πλεονεξία και αγοράσετε τα πάντα γιατί υπάρχει περίπτωση να τινάξετε την πιστωτική σας στον αέρα και να μη μπορείτε να ταξιδέψετε, οπότε βρίσκεστε και πάλι στα πρόθυρα dead end. Τα αντικείμενα συνδυάζονται και χρησιμοποιούνται σε λογικά πλαίσια, μερικές φορές σε 'πολύ' λογικά όπως π.χ αν κρατάτε ώρα αναμμένο τον αναπτήρα, θα καεί το δάχτυλο του χαρακτήρα και μετά δεν θα μπορεί να τον ανάψει για λίγα δεύτερα ή αν χρησιμοποιήσετε κάπου λάθος αντικείμενο αυτό πιθανώς να χαλάσει και μετά να μη μπορείτε το χρησιμοποιήσετε σωστά. Ανάμεσα στα αντικείμενα θα συλλέξετε και ένα Kazoo που αναρωτιέμαι αν ξέρει κανείς (μέχρι τελικά να το βρει) τι είναι αυτό το μαραφέτι που και πως χρησιμοποιείται. Επίσης θα βρείτε και το πολυσυζητημένο gas tank για το chainsaw του Maniac Mansion που μας είχε κοτσαριστεί στο inventory μέχρι το τέλος του παιχνιδιού χωρίς να έχουμε βρει πουθενά gas για να το γεμίσουμε.\nΟ χειρισμός γίνεται μέσω scumm μηχανής και για mouse control επιλέξτε το πλήκτρο 'm'. Αν και η scumm αναμφισβήτητα άνοιξε τον δρόμο για τα adventures λύνοντας ζωτικά και πρακτικά το προβλήμα του χειρισμού, το γεγονός ότι δεν υπάρχει η δυνατότητα 'ανίχνευσης' hot spots σας υποχρεώνει να κάνετε άπειρα κλικς πάνω από όλα τα αντικείμενα μέχρι να βρείτε αυτά με τα οποία μπορείτε να διαδράσετε, πράγμα το οποίο ενίοτε καταντάει κουραστικό. Ας μη ξεχνάμε όμως ότι πριν την scumm είχαμε text parsers, οπότε συγκρίνουμε και βλέπουμε. Για τα γραφικά βλέπε Maniac Mansion. Για τη μουσική και τα ηχητικά εφέ επίσης. Speech δεν υπάρχει, υπάρχουν όμως αρκετοί διάλογοι μέσω cutscenes, το περιεχόμενο των οποίων εκτός από πληροφορίες για την ροή του παιχνιδιού προσφέρει και πολλά στοιχεία για τους χαρακτήρες.\nΕίναι αλήθεια πως όταν κυκλοφόρησε o Zak προκάλεσε πραγματική αναστάτωση στους κόλπους των απανταχού adventurοκύκλων καθώς συμπύκνωνε την ελίτ των χαρακτηριστικών. Κατ’αρχήν λόγω ποιότητας με τη σφραγίδα του ομίλου Lucas να φιγουράρει αλλά και πιο συγκεκριμένα της Lucasarts με Maniac Mansion και scumm engine ως παρακαταθήκη. Έπειτα λόγω σεναρίου με το μοτίβο 'εξωγήινοι vs υπεράνθρωπος' να κάνει απίστευτες πωλήσεις σε οποιαδήποτε οπτικοακουστική εκδοχή του. Τέλος, λόγω της σεναριακής παρέμβασης στο εμπορικό ανωτέρω θέμα με την πρωτότυπη ιδέα του τηλεφώνου ως μέσου για την επιβολή. Τηλέφωνο. ΤΗΛΕΦΩΝΟ επαναλαμβάνω. Επίσης να αναφέρουμε ότι αρχικά ο David Fox είχε στο μυαλό του να κάνει ένα 'σοβαρό' παιχνίδι μέχρι που επενέβη ο Gilbert (ο γνωστός) και πρότεινε μια πιο light εκδοχή την οποία και τελικά υιοθέτησε. Αν το χιούμορ του παιχνιδιού, οι συχνές αναφορές στο Maniac Mansion και η γενικότερη ατμόσφαιρα κάτι σας θυμίζουν, τώρα ξέρετε γιατί.\nΚάνοντας τη τελική αποτίμηση είναι φανερό ότι ο Zak είναι ένα παιχνίδι που δεν μπορείς απλά να διεκπεραιώσεις με ό,τι αυτό μπορεί να συνεπάγεται. Πείτε το 'ελάττωμα' του παιχνιδιού, πείτε το επιτυχία του δημιουργού, πείτε το δυσανεξία απο μέρους μας, όλα είναι θέμα οπτικής και άρα όλα αποδεκτά. Πάντως το μόνο σίγουρο είναι ότι χωρίς αυτά τα πρώτα βήματα (συμπεριλαμβάνω και το Maniac Mansion) της Lucasarts πιθανώς να μην είχαμε φτάσει ποτέ στα γνωστά μεγάλα παιχνίδια. Με αφορμή τη συγγραφή του παρόντος review διαπιστώνω ότι δεν ξέρω κανέναν που να μην έχει ακουστά το συγκεκριμένο παιχνίδι όπως επίσης ότι δεν ξέρω και κανέναν που να το έπαιξε και να μην το ξεχώρησε. Αν τώρα αυτή (η λιγάκι αυθαίρετη) στατιστική δεν σας πείθει, έχει καλώς. Αν πάλι η προοπτική ενός κλασικού παιχνιδιού που φέρει τη νοοτροπία της εποχής του συν το 'ο ήρωας σώζει τον κόσμο και παίρνει το κορίτσι, θέμα' σας φαίνονται ικανοποιητικά τότε καθίστε αναπαυτικά και ετοιμαστείτε για την επέλαση του Zak.\n1. Οι φάτσες των εξωγήινων με τα γυαλιά και το καπέλο έγιναν με μοντέλο τον ίδιο τον δημιουργό David Fox.\n2. Όλα τα γυναικεία ονόματα που υπάρχουν στο παιχνίδι είναι τα ονόματα των συζύγων της δημιουργικής ομάδας.\n3. Το όνοματεπώνυμο του Zak δόθηκε μετά από διεξοδικό ψάξιμο στο Marin county phone book. Το αρχικό όνομα του ήταν Jason.


Bay City: Όλα τα εστιατόρια Brooklyn Boyz Pizza: Εστιατόρια στην περιοχή\nBay City: Όλες οι δραστηριότητες Δραστηριότητες κοντά σε: Brooklyn Boyz Pizza\nΗνωμένες Πολιτείες Μίσιγκαν Bay City Εστιατόρια σε Bay City Brooklyn Boyz Pizza\nΝο 3 από 135 στην κατηγορία Εστιατόρια για: Bay City €€ - €€€\nΙταλική, Πίτσα, Πιάτα χωρίς γλουτένη 507 E Midland St, Bay City, MI 48706-4778+1 989-894-5560Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 180 κριτικέςΕξαιρετικό65%Πολύ καλό30%Μέτριο3%Ανεπαρκές1%Πολύ κακό1%Τώρα είναι κλειστόΚυρ12:00 - 21:00Τρι - Πεμ11:00 - 21:00Παρ - Σαβ11:00 - 23:00Αναλυτικό ωράριο ΚΟΥΖΙΝΕΣ Ιταλική, Πίτσα, Πιάτα χωρίς γλουτένη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 507 E Midland St, Bay City, MI 48706-4778Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι ιταλικό; Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο διαθέτει τραπέζια;Ναι Όχι Άγνωστο Αυτό το εστιατόριο έχει σερβιτόρους και σερβιτόρες;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο σερβίρει αλκοόλ;Ναι Όχι Άγνωστο Αυτό το εστιατόριο διαθέτει πλήρες μπαρ;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για τοπική κουζίνα;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (180)Βαθμολογία ταξιδιωτών Εξαιρετικό51Πολύ καλό22Μέτριο5Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (79)Αγγλικά (179)Ιταλικά (1)Γλώσσα Ελληνικά (79)Αγγλικά (179)Ιταλικά (1)Δείτε τι λένε οι ταξιδιώτες: 61 - 70 από 79 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMelwmsAuburn8126Η κριτική γράφτηκε 14 Δεκεμβρίου 2014 Ένα υπέροχο μικρό κρυφό κόσμημα για το εστιατόριοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι57shereeBay City, Μίσιγκαν1Η κριτική γράφτηκε 13 Νοεμβρίου 2014 ΦαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCynthia CBay City11523Η κριτική γράφτηκε 20 Σεπτεμβρίου 2014 Δείπνο για 4ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Jen B, Owner του Brooklyn Boyz Pizza, έχει απαντήσει σε αυτή την κριτικήΑπάντηση: 23 Σεπτεμβρίου 2014Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTroy T21Η κριτική γράφτηκε 8 Ιουλίου 2014 μέσω κινητής συσκευής Πραγματική ΠιτσαρίαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιsassytoothfairyΜίντλαντ, Μίσιγκαν19980Η κριτική γράφτηκε 14 Μαΐου 2014 Πίτσα και τα πάντα ιταλικάΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarci DBay City, Μίσιγκαν2511Η κριτική γράφτηκε 16 Απριλίου 2014 Εξαιρετικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNed SBay City, Μίσιγκαν6218Η κριτική γράφτηκε 5 Απριλίου 2014 Καλή πίτσα, το υπόλοιπο του μενού είναι συνηθισμένο.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjrb5michigan3013Η κριτική γράφτηκε 31 Μαρτίου 2014 Υπέροχο πίτσαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιslynn hCaseville, Μίσιγκαν52Η κριτική γράφτηκε 20 Ιανουαρίου 2014 Υπέροχο πίτσαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJake SΣικάγο, Ιλινόις243Η κριτική γράφτηκε 8 Ιουνίου 2013 Στην πραγματικότητα αυτή η πίτσα μου θυμίζει BrooklynΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Jen B, Owner του Brooklyn Boyz Pizza, έχει απαντήσει σε αυτή την κριτικήΑπάντηση: 24 Οκτωβρίου 2013Μετάφραση Google Περισσότερα\nΠροηγούμενοΕπόμενο1…5678Ενημέρωση καταχώρισης… Στην περιοχή Κοντινά εστιατόριαG's Pizzeria & Deli49 κριτικές 0,98 χλμ μακριά Cuatro Amigos55 κριτικές 0,18 χλμ μακριά Mama Lupo's Ice Cream17 κριτικές 0,09 χλμ μακριά Κοντινά αξιοθέαταWenonah Park66 κριτικές 0,94 χλμ μακριά Bay Antique Center40 κριτικές 0,94 χλμ μακριά Ward Studio and Painterly Pottery5 κριτικές 0,95 χλμ μακριά Alice & Jack Wirt Public Library26 κριτικές 1,35 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Brooklyn Boyz Pizza και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nΦαγητό σε πακέτο, Καθίσματα, Με προσωπικό σερβιρίσματος, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ, Δέχεται American Express, Δέχεται Mastercard, Δέχεται Visa, Δέχεται Discover, Κρασί και μπύρα, Διανομή κατ’ οίκον, Δωρεάν WiFi\n507 E Midland St, Bay City, MI 48706-4778 Τοποθεσία:


Λένη Ζάχαρη: Φιόντορ Ντοστογιέβσκι, «Οι Δαιμονισμένοι», μτφρ. Άρης Αλεξάνδρου, εκδόσεις Γκοβόστη, 2014 – Περιοδικό Περί Ου\nΔεν είναι το βιβλίο ενός Ανθρώπου, δεν είναι το βιβλίο ενός Λαού και μιας Εποχής – είναι το Ημερολόγιο της Ψυχής του Κόσμου. Ποτέ και σε κανένα έργο λογοτεχνικό, κοινωνιολογικό, φιλοσοφικό, δεν παρουσιάστηκε ακέραιη η Ανθρωπότητα, έτσι και τόσο γυμνή αντίκρυ στη Φύση, στον Θεό, στον εαυτό της. Το πρόβλημα, το αιώνιο πρόβλημα της ζωής και της καταγωγής της και του σκοπού της, το πρόβλημα της ελευθερίας της βούλησης και των ορίων της, το πρόβλημα του θανάτου και της εκλογής του, ποτέ κανείς δεν το βίωσε τόσο καυστικά, τόσο τραγικά, όσο οι Δαιμονισμένοι. Μέσα στο συμπαντικό χάος περιδινούνται, συγκρούονται, συντρίβονται κι αρμονίζονται σαν ήλιοι οι ψυχές των Δαιμονισμένων, οι ανθρώπινες ψυχές, οι ψυχές μας, φλεγόμενες απ’ την ίδια τους τη φλόγα, φωτίζοντας με τη φλόγα τους τον εαυτό τους και το αιώνια ανανεούμενο και μεγαλυνόμενο θαύμα του Κόσμου. Σ’ αυτό το έργο ο Ντοστογιέβσκι μάς περιγράφει, ή –για να κυριολεκτούμε– ζει, με το γνώριμο πυρετικό τρόπο του, την ίδια την αεικίνητη και ταραγμένη ζωή του, ζει τις ιδέες και αντιλήψεις του για τον Θεό και τον κόσμο, για την κοινωνία και τους λαούς, για την επικρατούσα τάξη πραγμάτων και την επανάσταση. Οι Δαιμονισμένοι είναι το πύρινο Ημερολόγιο της Ψυχής της Οικουμένης.»(από το οπισθόφυλλο του βιβλίου)\n«Επειδή πιστεύουμε ότι η σημερινή κρίση είναι πρωτίστως κρίση παιδείας και πολιτισμού, κρίνουμε ότι η διέξοδος από αυτή πρέπει να αναζητηθεί μέσα από τις κλασικές αξίες» δηλώνει ο εκδότης του βιβλίου Κωνσταντίνος Γκοβόστης.\nO Φιόντορ Ντοστογιέφσκι γεννήθηκε στη Μόσχα στις 11 Νοεμβρίου του 1821. Πατέρας του ήταν ο Μιχαήλ Αντρέεβιτς και μητέρα του η Μαρία Φιοντόροβα Νετσάνιοβα. Ο πατέρας του υπήρξε γιος κληρικού, αλλά δεν ακολούθησε την πορεία του πατέρα του και έγινε στρατιωτικός ιατρός. Κατάφερε, αν και ο ίδιος δεν είχε αριστοκρατική καταγωγή, να ανελιχθεί στα ανώτερα στρώματα. Έτσι εξασφάλισε στον γιο του μία οικονομικά άνετη παιδική ηλικία και την δυνατότητα να μορφωθεί. Πέρα από αυτό όμως, ήταν αλκοολικός και βίαιος και ποτέ δεν βρέθηκε ουσιαστικά κοντά του. Η μητέρα του υπήρξε μία στοργική, ευαίσθητη και πνευματώδης γυναίκα και αυτή ήταν που εμφύσησε στο παιδί της την αγάπη για την λογοτεχνία.\nΟ Φιόντορ σπούδασε στην κρατική στρατιωτική σχολή, αλλά από τα σχολικά του χρόνια το πάθος του αποτέλεσαν η λογοτεχνία και η συγγραφή. Το 1849 εξορίστηκε με την κατά πολλούς ψευδή κατηγορία για συμμετοχή σε προδοτική συνωμοσία. Μετά την εξορία, αλλά και λόγω των θλιβερών γεγονότων που σημάδεψαν τη ζωή του (όπως ο θάνατος της πρώτης συζύγου του), βρέθηκε καταχρεωμένος και παρασύρθηκε από το πάθος του για τον τζόγο. Παρ’ όλα αυτά, κατάφερε να ξεπεράσει την αδυναμία του με την βοήθεια της δεύτερης συζύγου του, Άννας Γρηγόριεβνα Ντοστογιέφσκι.\nTο έργο, «Οι Δαιμονισμένοι», γράφτηκε υπό συνθήκες εξαθλίωσης και ενώ ο συγγραφέας ζούσε στο εξωτερικό. Κάποια στιγμή, ενώ βρισκόταν σε άσχημη ψυχολογική κατάσταση, ο Ντοστογιέφσκι αρνήθηκε να τελειώσει το έργο αν δεν επέστρεφε στην πατρίδα του. Έτσι, ο εκδότης του φρόντισε για την επιστροφή του και για την προώθηση του βιβλίου, οργανώνοντας δημόσιες αναγνώσεις αποσπασμάτων παλαιότερων έργων του.\nΕν συνεχεία, και ενώ ο Ντοστογιέφσκι είχε συλλάβει τον επόμενο ήρωα του μυθιστορήματος εν ονόματι «Η ζωή ενός μεγάλου αμαρτωλού», κάποιο εντυπωσιακό δημοσίευμα στις εφημερίδες άλλαξε άρδην την σκέψη του. Τη βασική πλοκή για τους Δαιμονισμένους την εμπνεύστηκε απ’τη δολοφονία ενός φοιτητή στη Μόσχα. Αιτία για τη δολοφονία στάθηκε η υποψία κάποιων συμφοιτητών του πως θα τους πρόδιδε. Τα γεγονότα που διαδραματίζονται στις 700 περίπου σελίδες του μυθιστορήματος στηρίζονται σε αληθινά περιστατικά της εποχής που συντάραξαν τον συγγραφέα.\nΝα σημειωθεί ότι, τη δεκαετία 1860-1870 ακμάζει το κίνημα του Μηδενισμού, γεγονός καταλυτικής σημασίας, όπως αποδείχτηκε, για τον Ντοστογιέφσκι. Η δολοφονία του φοιτητή Ιβανόφ διαπράχθηκε από την οργάνωση «Λαϊκή Εκδίκηση» που καθοδηγείτο από τον Νιετσάγεφ, πνευματικό τέκνο του πατριάρχη του αναρχισμού Μπακούνιν, και συγγραφέα της «Κατήχησης ενός Επαναστάτη», ενός βιβλίου που επηρέασε τις «τρομοκρατικές οργανώσεις» του δεύτερου μισού του 20ου αιώνα (Ερυθρές Ταξιαρχίες,Μπάαντερ-Μάϊνχοφ κλπ).\nΟ Νιετσάγεβ πρέσβευε ότι «ο σκοπός αγιάζει τα μέσα» και ότι μοναδικός σκοπός, πάθος, προορισμός ενός πραγματικού επαναστάτη είναι η σύνθλιψη των νόμων, της τάξης, των συνθηκών επιβίωσης και της ηθικής του «παλιού» κόσμου με κάθε μέσον. Eμπνευσμένο από την πραγματική ιστορία αυτής της πολιτικής δολοφονίας που τρομοκράτησε τους Ρώσους το 1869, το μυθιστόρημα του Ντοστογιέφσκι προοριζόταν για «μπροσούρα», στην οποία ο μεγάλος συγγραφέας είχε την πρόθεση να εκθέσει τις απόψεις του για την υλιστική ιδεολογία που αισθανόταν ότι προσέβαλλε την πατρίδα του με ταχύτητα επιδημίας.\nΟ Νιετσάγεφ χρησίμευσε λοιπόν ως πρότυπο για έναν εκ των κεντρικών χαρακτήρων του μυθιστορήματος, του Πέτρου Στεπάνοβιτς Βερχοβένσκι, που γύρω από αυτόν και τον μυστηριώδη Νικολάϊ Σταυρόγκιν εξελίσσεται ουσιαστικά η πλοκή του βιβλίου. Οι δύο «δαιμονικές» αυτές προσωπικότητες νοηματοδοτούν την πλοκή της ιστορίας με διαφορετικό αλλά ταυτόχρονα σημαντικό τρόπο ο καθένας.\nΤο μυθιστόρημα διαδραματίζεται στην επαρχιακή Ρωσία, στα υποστατικά του Στεπάν Τροφίμοβιτς και της Βαρβάρας Σταυρόγκινα. Ο γιος του Στεπάν Τροφίμοβιτς, Πέτρος Βερχοβένσκι, είναι συνωμότης με όραμα, που οργανώνει τους επαναστάτες της περιοχής και αναγορεύει τον γιο της Βαρβάρας Σταυρόγκινα, Νικολάι Σταυρόγκιν, σε «καρδιά» του κινήματός του, βασιζόμενος στο μίσος που ο τελευταίος τρέφει για την ανθρωπότητα. Ο Πέτρος Στεπάνοβιτς Βερχοβένσκι είναι ένας αδίστακτος μηδενιστής που το μόνο που θέλει είναι η ανατροπή των πάντων και μετέρχεται κάθε μέσου (θεμιτού και αθέμιτου) για να το πετύχει. Ενσαρκώνει την έκπτωση ενός χαρακτήρα από τον ιδεαλιστή ρεφορμιστή της γενιάς του πατέρα του στον μηδενιστή ρουφιάνο της νεώτερης γενεάς. Δεν διστάζει να δολοφονήσει, να προδώσει, να κλέψει, δολοπλοκεί και συνωμοτεί εναντίον των πάντων. Στον μόνο που δείχνει να υποτάσσεται και να φοβάται είναι ο Σταυρόγκιν. Γύρω του συναθροίζει τον φιλοσοφίζοντα Σιγκαλιόβ, τον αυτοκτονικό Κυρίλλοβ και τον πρώην μιλιταριστή Βιργκίνσκι, προσπαθώντας να παγιώσει την αφοσίωσή τους στο πρόσωπό του και τη συνοχή τους μέσω της δολοφονίας του Ιβάν Σατόβ, ενός άλλου συνωμότη. Θεωρητικοί της επανάστασης, όπως ο Σιγκαλιόβ, μηδενιστές όπως ο Κυρίλλοβ, αθεϊστές όπως ο Λιπάτιν, νεαροί σπουδαστές που φέρουν δυνάμει την ιδέα της Ορθοδοξίας, όπως ο Σατόβ, καθώς και ο χαρακτήρας του επισκόπου Τύχωνος, απηχούν τις εσωτερικές συγκρούσεις του συγγραφέα κι ενσαρκώνουν, κατά περίπτωσιν, τα δόγματα του μηδενισμού, τις ακρότητες του μαχητικού κομμουνισμού, τις εμμονές του συντηρητισμού, ή και υπαρξιστικές αναζητήσεις.\nΖωή χωρίς νόημα και Θεό\nΣτην ομάδα των εν δυνάμει τρομοκρατών συμμετέχει, σε ειρωνική απόσταση, ο Σταυρόγκιν – ίσως επειδή δεν έχει και τίποτα καλύτερο να κάνει, ίσως πάλι επειδή ο Πιοτρ πολιορκεί τον ίδιο (και το πουγκί του) με δουλικότητα, αναδεικνύοντάς τον ως τον εν δυνάμει νέο τσάρο. Λίγο η αδιαφορία και ο σνομπισμός του Σταυρόγκιν, λίγο το παλιό του έγκλημα με τη μικρή αυτόχειρα από το οποίο αγωνίζεται να λυτρωθεί ακόμη, λίγο το μπέρδεμα οικογενειακών και πολιτικών θεμάτων, θα τον εισαγάγουν στις επαναστατικές διαδικασίες έστω και κατά τύχη. Αθελά του μάλιστα θα ωθήσει τους δαιμονισμένους να συσφίξουν την οργάνωσή τους συμμετέχοντας σε ένα κοινό έγκλημα – τη δολοφονία ενός μεταμελημένου μέλους τους. Έτσι θα κινηθεί, προς την κορύφωση του δράματος, με τον εμπρησμό τμήματος της πόλης, τη δολοφονία της ανάπηρης συζύγου του Σταυρόγκιν και του αδελφού της και με μια αιματηρή αλυσίδα γεγονότων. Προεξάρχουσα θέση θα αποκτήσει η φιλοσοφική διερώτηση επί του ζητήματος της αυτοκτονίας (κεντρική στον στοχασμό του Καμί και εναρκτήρια φράση στον «Μύθο του Σισύφου»). Εδώ η σχετική προβληματική και οι πρακτικές συνεπαγωγές της υλοποιούνται από τον Κυρίλλοβ, έναν ακόμη ενδιαφέροντα χαρακτήρα, θεωρητικό της αυτοχειρίας «σε μια ζωή χωρίς νόημα και χωρίς Θεό», που θα πάρει πάνω του τα εγκλήματα της ομάδας πριν σφίξει τη θηλιά στον λαιμό του.\nΟ Νικολάι Σταυρόγκιν είναι μια ψυχοπαθολογική προσωπικότητα που -στο «λογοκριμένο» κεφάλαιο του βιβλίου- ομολογεί χωρίς δείγμα μεταμέλειας την παιδοφιλία του και περιγράφει τους «δαίμονές» του. Μόνο ένας άνθρωπος καταφέρνει να κοιτάξει μέσα στην ψυχή του, ο Τύχων ο μοναχός. Αντικοινωνικός, χειριστικός αλλά και προικισμένος με ψήγματα ηθικής, ο Σταυρόγκιν αποδέχεται την ευθύνη των πράξεών του και είναι ο χαρακτήρας που πραγματικά εξελίσσεται στο μυθιστόρημα. Είναι ένας αλλοτριωμένος άνθρωπος και η αλλοτρίωσή του τον συνθλίβει.\nΟ Νικολάι Σταυρόγκιν, κεντρικός ήρωας του μυθιστορήματος είναι ένα πρόσωπο τραγικό , που βιώνει μέσα του το απόλυτο κενό της πλήξης και του συναισθηματικού μαρασμού. Ένας άνθρωπος ικανός για το απόλυτο καλό, αλλά και για το απόλυτο κακό. Ταυτόχρονα όμως κι ένας άνθρωπος διχασμένος. Η ψυχή του έχει ανάγκη να πιστέψει με όλη της τη δύναμη στο θεό, σ’ ένα καλύτερο μέλλον , στην αθωότητα του ανθρώπου. Το μυαλό του όμως – είναι δαιμονικά έξυπνος από παιδί- δεν του επιτρέπει να ζει με αυταπάτες. Κι αυτή είναι η αιτία της δυστυχίας του. Μένει ανέστιος, δίχως ηθικά ερείσματα. Και πού να στηριχτεί, όταν δεν μπορεί να πιστέψει στον άνθρωπο;\nΚαι σε κάτι ακόμη: στην αδήριτη ειλικρίνειά του. Μια ειλικρίνεια ανελέητη. Τον βλέπουμε να μαστιγώνει τον εαυτό του και τους γύρω του με το γυμνό του βλέμμα, με λόγια και πράξεις ολότελα απογυμνωμένες από προσποίηση. Δεν καταδέχεται να κρυφτεί πίσω από οποιοδήποτε ψέμα, με τίμημα την απόλυτη δυστυχία.\nΥπό αυτό το πρίσμα συμβολίζει με ακρίβεια τον σημερινό άνθρωπο.\n2. Ο Λιπούτιν, που στέκει στον αντίποδα του Γκαγκάνοφ- άνθρωπος που δεν ανήκει στην υψηλή κοινωνία, αντίθετα, πρωταγωνιστεί στην προσπάθεια ανατροπής του κατεστημένου ως μέλος επαναστατικής οργάνωσης- τον καλεί στο σπίτι του, εκλαμβάνοντας την προσβολή του αξιοσέβαστου Γαγκάνοφ ως επαναστατική πράξη.\nΜας παρουσιάζει έναν χαρακτήρα πλήρως απαθή μπροστά στη γνώμη των άλλων. Ο Σταβρόγκιν δεν παραβιάζει τους κοινωνικούς κανόνες για να προκαλέσει. Δεν τον ενδιαφέρει να διαμαρτυρηθεί για τίποτα … Ή μήπως διαμαρτύρεται υποσυνείδητα ενάντια σ’ αυτήν ακριβώς την έλλειψη αντίδρασης; Και λέω υποσυνείδητα γιατί μοιάζει να αφήνει το ένστικτό του να τον κατευθύνει , καθώς δεν πιστεύει σε τίποτα άλλο.\nΕίναι ολοφάνερο στον αναγνώστη των ντοστογιεφσκικών έργων πως ο συγγραφέας παρουσιάζει τους χαρακτήρες με τόση λεπτομέρεια και ρεαλισμό, που νομίζεις ότι είναι πραγματικά πρόσωπα και εκείνος μπόρεσε με μια υπερφυσική δύναμη να δει και να καταγράψει κάθε κίνηση του σώματος και της ψυχής τους. Έπειτα, η ασυνήθιστη, δαιδαλώδης πλοκή του απεικονίζει μια ολόκληρη κοινωνία στην επαρχία της τσαρικής Ρωσίας το δεύτερο μισό του 19ου αιώνα, περιλαμβάνοντας και συνδέοντας μεταξύ τους από τον ευσεβή εργάτη και τη φτωχή κοπέλα με τα διανοητικά προβλήματα μέχρι την αριστοκράτισσα που βαριέται και τον άβουλο νομάρχη. Το μυθιστόρημα δεν έχει θετικό ήρωα, εκτός αν δώσουμε αυτό το ρόλο στον καλοσυνάτο Σάτοβ. Οι δύο κύριοι χαρακτήρες του είναι αρνητικοί και ο τίτλος «Δαιμονισμένοι» τους ταιριάζει παρόλο που δεν έχουν κοινούς στόχους.\nΚατά βάθος όλοι αυτοί οι ήρωες βαριούνται. Προσπαθούν να γεμίσουν τις ζωές τους με κάτι ανώτερο: άλλος με τον ιδεατό έρωτα και άλλος με τη νέα κοινωνία, την οποία, με εντελώς ασαφείς ιδέες, επιχειρούν να προδιαγράψουν. Η έννοια της πλήξης έρχεται και επανέρχεται σε ποικίλα σημεία της αφήγησης, παίζοντας τον ρόλο της κινητήριας δύναμης της ιστορίας. Ο Πιοτρ υποβάλλει την ιδέα πως πρέπει να κατεδαφίσουν και κάψουν τα πάντα, πριν ακόμη φαντασθούν τα υλικά από τα οποία θα συντίθεται η νέα κοινωνία. Ένας από τους εξεγερμένους εκπονεί ένα λεπτομερές σχέδιο γι’ αυτό που θα ‘ρθει – βγαλμένο θα ‘λεγες από την εμπειρία του υλοποιημένου επί του εδάφους σοσιαλισμού που θα ‘ρθει μισό αιώνα έπειτα από τη σύλληψη της ντοστογεφσκικής προφητείας.\nΟι διαλεγόμενοι επαναστάτες με σειρά λογικών επαγωγών καταλήγουν στο συμπέρασμα ότι «η κοινωνική ισότητα θα καταλήξει νομοτελειακά στον δεσποτισμό». Ωστόσο, αφού επέλθει η κατάργηση του παλαιού και η ανάδειξη του νέου «θα εγκατασταθεί ένας εντελώς νέος τσάρος». Ή ότι η ουτοπική κοινωνία που θα υλοποιηθεί θα έχει ασφαλώς τους υποτακτικούς της, «τα πρόβατα» που δεν αξίζουν για τίποτα καλύτερο αν και συνιστούν τα εννέα δέκατα του πληθυσμού, ανθρώπους που θα ζουν σε ένα είδος παραδείσου άγνοιας με τη μόνη διαφορά ότι θα πρέπει να δουλεύουν σκληρά για να διατηρήσουν αυτόν τον επί της γης παράδεισο.\nΗ προφητική, διαχρονική δύναμη του έργου έγκειται στο ότι προειδοποιεί για τις καταστροφικές συνέπειες του μηδενισμού. Ο Ντοστογιέβσκι προέβλεψε τι θα έκαναν μετά από δεκαετίες οι ριζοσπάστες μηδενιστές της εποχής του όταν θα έπαιρναν την εξουσία και θα δοκίμαζαν να αναδιοργανώσουν την κοινωνία με βάση τα πιστεύω τους. Κατάλαβε ότι άνθρωποι που μισούσαν το χριστιανισμό αναπόφευκτα θα στρέφονταν ενάντια σε εκείνο που έχει μεγαλύτερη αξία στο χριστιανισμό, το Πρόσωπο. Όσο προχωράει η αφήγηση η ένταση ανεβαίνει καθώς η ηθική σαπίλα επεκτείνεται παίρνοντας διάφορες μορφές, όπως ο ηδονισμός και η επιθετικότητα του αριστοκράτη Σταυρόγκιν, η φονική μανία του Στεπάνοβιτς και ο παρασιτισμός του «διανοούμενου» Καρμάζινοβ.\nΠοτέ ξανά τόσο παρανοϊκοί και εξτρεμιστικοί χαρακτήρες δεν εμφανίστηκαν σε ένα μυθιστόρημα. Όμως, όσο αποτροπιαστικές και να ’ναι οι πράξεις των ηρώων του, υπάρχει πάντα μια θετική καταγραφή. Τα παθήματα των ανθρώπων συχνά οδηγούν σε ταπείνωση και αγάπη για τον άλλο. Ξεπροβάλλει το αίτημα της ελευθερίας και της πνευματικής ανεξαρτησίας. Άλλωστε οι αρνητικοί χαρακτήρες δίνονται τόσο απωθητικά που αποτελούν παράδειγμα αποφυγής. Υπάρχει χιούμορ και κυνισμός στο μυθιστόρημα στα όρια της μαύρης κωμωδίας.\nΣτα μυθιστορήματα του Ντοστογιέφσκι προεικονίζονται η ψυχοπαθολογία του 20ού αιώνα, τα λάθη και οι συμφορές του. Οι άνθρωποι υποφέρουν, μιλάνε για τα πάθη τους, επαναπροσδιορίζουν τους ταξικούς κώδικες συμπεριφοράς. Ο συγγραφέας έζησε σε μια εποχή όπου επικρατούσε ο υλισμός, οι επιστημονικές ανακαλύψεις ήταν πολλές, ενώ υποχωρούσε το αίσθημα της θρησκευτικής πίστης. Η επιστήμη υποσχόταν τεχνολογικές εξελίξεις, πρωτόγνωρη ευμάρεια, μείωση της βίας και των πολέμων, απελευθέρωση από τη φτώχεια και τις δεισιδαιμονίες.\nΜια από τις προσεγγίσεις στις οποίες αξίζει να σταθούμε είναι αυτή του Μπαχτίν: Ο Ντοστογιέφσκι είναι βαθιά πλουραλιστικός. Αν στον Σαίξπηρ, τον Ραμπελέ και τον Θερβάντες υπάρχουν τα έμβρυα της πολυφωνίας, οι πρώτοι καρποί της πολυφωνίας ωριμάζουν στον Ντοστογιέφσκι. Στη βάση του ύφους του, βρίσκεται η αντιδικία, η πάλη μεταξύ των ιδεολογικών φωνών. Υποβάλλει σε ηθικά γυμνάσια τους ήρωές του για να τους αποσπάσει το λόγο της μέχρις εσχάτων αυτογνωσίας. Το βασικό πάθος του έργου του είναι η μάχη ενάντια στη μετατροπή του ανθρώπου, των ανθρώπινων σχέσεων και όλων των ανθρώπινων αξιών σε αντικείμενο υπό καπιταλιστικές συνθήκες. Στο μυθιστόρημα του Ντοστογιέφσκι συντελείται ένας τεράστιος διάλογος που έχει όλες τις ιδιαιτερότητες του «σωκρατικού διαλόγου». Ο διάλογος δεν αποτελεί τον προθάλαμο της δράσης αλλά την ίδια τη δράση. Τα πάντα στο ντοστογιεφσκικό μυθιστόρημα οδηγούν στο διάλογο και στη διαλογική αντιπαράθεση. Τα πάντα αποτελούν ένα μέσο, ενώ ο διάλογος σκοπό. Μια «θεολογική θεώρηση» των «Δαιμονισμένων» έχουμε από τον Βασίλη Ραφαηλίδη: «οι «Δαιμονισμένοι» δεν είναι πολιτικό μυθιστόρημα. Πολύ περισσότερο, δεν είναι το κατ’ εξοχήν «αντιδραστικό πολιτικό μυθιστόρημα», όπως έλεγε ο Ζντάνοφ, αλλά κι όπως συνεχίζουν να το αντιμετωπίζουν και οι δυτικοί μελετητές, που, αυτοί, δεν το θεωρούν βέβαια αντιδραστικό, αφού έτσι τους βολεύει, το θεωρούν όμως πολιτικό, και ειδικότερα «προφητικά πολιτικό» αφού, λέει, ο Ντοστογιέφσκι πρόβλεψε μ’ αυτό τη βαρβαρότητα όλων των μαρξιστικών ή αναρχικών επαναστάσεων και εξεγέρσεων. Οι «Δαιμονισμένοι», λοιπόν, είναι κι αυτό ένα θεολογικό μυθιστόρημα. Καλύτερα, ένα χριστιανικό-υπαρξιακό μυθιστόρημα, όπως όλα τα μυθιστορήματα του Ντοστογιέφσκι. Δεν πρέπει να μας διαφεύγει, άλλωστε, πως ο μεγάλος πεζογράφος είναι ο γενάρχης του θεϊστικού υπαρξισμού τύπου Σεστόφ, Μπερντιάεφ, Κίργκεργκορντ, Γιάσπερς. (Προσοχή, υπάρχει κι ένας άθεος υπαρξισμός τύπου Σαρτρ και Μελρό-Ποντί, αλλά και ένας επαμφοτερίζων υπαρξισμός τύπου Χάιντεγκερ). Το κύριο πρόσωπο στους «Δαιμονισμένους» δεν είναι ο «αθώος» Σάτοφ, που μπλέκει επιπόλαια με τους «αναρχικούς» και που η βούληση του να περάσει από τη μεριά του «καλού» γίνεται η αιτία να κινηθεί η ίντριγκα, αλλά ο «σατανικός» Σταβρόγκιν, ο άνθρωπος που επέλεξε το «κακό» σαν τρόπο ζωής, και που στο τέλος αυτοκτονεί, ακριβώς γιατί συνεχίζει μέχρι τέλους να παριστάνει το Θεό, τούτος ο βέβηλος, που δεν θέλει να ορίζει μόνο τη ζωή των άλλων, αλλά κα τα τη δική του, αφαιρώντας έτσι από το Θεό το βασικό θεϊκό δικαίωμα να ορίζει αυτός τη ζωή και το θάνατο των πάντων. Ένας αυτόχειρας μπορεί να εμπιστεύτηκε στο Θεό τη ζωή του, δεν του εμπιστεύτηκε όμως το θάνατό του, που είναι και το σημαντικότερο για ένα χριστιανό.»(Έθνος, 30 Απριλίου 1989)\nΓια τη δυναμικότητα του έργου αλλά και τους προβληματισμούς που προκύπτουν σε κάθε ανάγνωση οι Δαιμονισμένοι παραμένουν το μεγαλύτερο πολιτικό μυθιστόρημα που γράφτηκε ποτέ. Οι «Δαιμονισμένοι» ωστόσο δεν είναι μόνο ένα πολιτικό μυθιστόρημα. Είναι μια υπαρξιακή κραυγή αγωνίας για τον ισοπεδωτισμό που απειλεί τις αξίες και τον ίδιο τον άνθρωπο σε κάθε εποχή. Αυτό τους κάνει επίκαιρους περισσότερο από ποτέ και στην εποχή μας.\nTagged ίντριγκα, μηδενισμός, πολιτικό μυθιστόρημα, υλισμός


Χρυσα Αρλεκιν Special 331 Το Τιμημα Της Αθωοτητας - Ξενη λογοτεχνια (BKS.0943408)\nΑρχική > Βιβλία > Πεζογραφία > ΧΡΥΣΑ ΑΡΛΕΚΙΝ SPECIAL 331 ΤΟ ΤΙΜΗΜΑ ΤΗΣ ΑΘΩΟΤΗΤΑΣ\nΧΡΥΣΑ ΑΡΛΕΚΙΝ SPECIAL 331 ΤΟ ΤΙΜΗΜΑ ΤΗΣ ΑΘΩΟΤΗΤΑΣ\nΜΠΕΡΝΤ ΤΖΑΚΛΙΝ στην κατηγορία ΞΕΝΗ ΛΟΓΟΤΕΧΝΙΑ\nΣυγγραφέας: ΜΠΕΡΝΤ ΤΖΑΚΛΙΝ\nΚαθώς η πύλη της φυλακής έκλεινε πίσω της, η Μπεθ Λέιζενμπι, ελεύθερη πια, ορκίστηκε να γυρίσει την πλάτη της στο παρελθόν οριστικά. Μέχρι που βρέθηκε ξανά αντιμέτωπη με τον δικηγόρο που είχε πείσει το δικαστήριο να την καταδικάσει... Μα πώς ήταν δυνατόν να νιώθει έλξη γι' αυτόν τον άντρα;\nΟ Ντάντε Καναβάρο εξακολουθούσε να θεωρεί ένοχη την Μπεθ, και ο πόθος που ξυπνούσε μέσα του τον εξόργιζε! Ώσπου, χωρίς να το θέλει, μια έκρηξη πάθους τον οδήγησε στο κρεβάτι της\nΚαι τώρα που εκείνη περίμενε το παιδί του, δεν υπήρχε περίπτωση να την αφήσει να το σκάσει!\nΗ Μπεθ ήξερε καλά πως δεν μπορούσε να κερδίσει μια δικαστική διαμάχη με αντίπαλο τον Ντάντε. Όμως θα κατάφερνε ποτέ να του αποδείξει την αθωότητά της -ή θα έμενε για πάντα δέσμια του εχθρού\nκαι του πάθους της;\nΧΡΥΣΑ ΑΡΛΕΚΙΝ SPECIAL 331 ΤΟ ΤΙΜΗΜΑ ΤΗΣ ΑΘΩΟΤΗΤΑΣ (BKS.0943408)\nΧΡΥΣΑ ΑΡΛΕΚΙΝ SPECIAL 331 ΤΟ ΤΙΜΗΜΑ ΤΗΣ ΑΘΩΟΤΗΤΑΣ BKS.0943408 ΜΠΕΡΝΤ ΤΖΑΚΛΙΝ ΜΠΕΡΝΤ ΤΖΑΚΛΙΝ ΞΕΝΗ ΛΟΓΟΤΕΧΝΙΑ ΧΡΥΣΑ ΑΡΛΕΚΙΝ SPECIAL 331 ΤΟ ΤΙΜΗΜΑ ΤΗΣ ΑΘΩΟΤΗΤΑΣ